qundao/data-zh-poetry huggingface dataset:
享庙乐辞十八首 其十八 皇夏
作者：无名氏
朝代：隋

礼行斯毕，乐奏以终。受嘏先退，载畅其衷。銮轩循辙，麾旌复路。光景徘徊，弦歌顾慕。灵之相矣，有锡无疆。国图日竞，家历天长。
享庙乐辞十八首 其十六 皇夏乐
作者：无名氏
朝代：隋

孝心翼翼，率礼兢兢。时洗时荐，或降或升。在堂在户，载湛载凝。多品斯奠，备物修膺。兰芬敬挹，玉俎恭承。受祭之佑，如彼冈陵。
享庙乐辞十八首 其十四 文德乐宣政舞
作者：无名氏
朝代：隋

圣武丕基，睿文显统。眇哉神启，郁矣天纵。道则人弘，德云迈种。昭冥咸叙，崇深毕综。自中徂外，经朝庇野。政反沦风，威还缺雅。帝作穆穆，格于上下。维享维宗，来鉴来假。
享庙乐辞十八首 其四 昭夏乐
作者：无名氏
朝代：隋

缅彼遐慨，悠然永思。留连七享，缠绵四时。神升魄沈，靡闻靡见。阴阳载俟，臭声兼荐。祖考其鉴，言萃王休。降神敷锡，百福是由。
享庙乐辞十八首·肆夏乐
作者：无名氏
朝代：隋

霜凄雨畅，烝哉帝心。有敬其祀，肃事惟歆。昭昭车服，济济衣簪。鞠躬贡酎，磬折奉琛。差以五列，和以八音。式祗王度，如玉如金。日卜惟吉，辰择其良。奕奕清庙，黼黻周张。大吕为角，应钟为羽。路鼗阴竹，德歌昭舞。祀事孔明，百神允穆。神心乃顾，保兹介福。大祀云事，献奠有仪。既歌既展，赞顾迎牺。执从伊竦，刍饰惟栗。俟用于庭，将升于室。且握且骍，以致其诚。惠我贻颂，降祉千龄。缅彼遐慨，悠然永思。留连七享，缠绵四时。神升魄沈，靡闻靡见。阴阳载俟，臭声兼荐。祖考其鉴，言萃王休。降神敷锡，百福是由。齐居严严，夙驾层闱。车辂垂彩，旒衮腾辉。耸诚载仰，翘心有慕。洞洞自形，斤斤表步。閟宫有邃，神道依稀。孝心缅邈，爰属爰依。太室窅窅，神居宿设。郁鬯惟芬，圭璋惟洁。彝斝应时，龙蒲代用。藉茅无咎，福禄攸降。端感会事，俨思修礼。齐齐勿勿，俄俄济济。我祠我祖，永惟厥先。炎农肇圣，灵祉蝉联。霸图中造，帝业方宣。道昌基构，抚运承天。奄家六合，爰光八埏。尊神致礼，孝思惟缠。寒来暑反，惕荐在年。匪敬伊慕，备物不愆。设虡设业，鼗鼓填填。辟公在位，有容伊虔。登歌启佾，下管应悬。厥容无爽，幽明肃然。诚匝厚地，和达穹玄。既调风雨，载协山川。周庭有列，汤孙永延。教声惟被，迈后光前。克明克俊，祖武惟昌。业弘营土，声被海方。有流厥德，终耀其光。明神幽赞，景祚攸长。显允盛德，隆我前构。瑶源弥泻，琼根愈秀。诞惟有族，丕绪克茂。大业崇新，洪基增旧。祖德丕显，明哲知几。豹变东国，鹊起西归。礼申官次，命改朝衣。敬思孝享，多福无违。兆灵有业，潜德无声。韬光戢耀，贯幽洞冥。道弘舒卷，施博藏行。缅追岁事，夜遽不宁。皇皇祖德，穆穆其风。语嘿自己，明睿在躬。荷天之锡，圣表克隆。高山作矣，实祚其崇。离光旦旦，载焕载融。感荐惟永，神保无穷。天造草昧，时难纠纷。孰拯斯溺，靡救其焚。大人利见，纬武经文。顾指维极，吐吸风云。开天辟地，峻岳夷海。冥工掩迹，上德不宰。神心有应，龙化无待。义征九服，仁兵告凯。上平下成，靡或不宁。匪王伊帝，偶极崇灵。享亲则孝，洁祀惟诚。礼备乐序，肃赞神明。圣武丕基，睿文显统。眇哉神启，郁矣天纵。道则人弘，德云迈种。昭冥咸叙，崇深毕综。自中徂外，经朝庇野。政反沦风，威还缺雅。帝作穆穆，格于上下。维享维宗，来鉴来假。玄历已谢，苍灵告期。图玺有属，揖让惟时。龙升兽变，弘我帝基。对扬穹昊，寔启雍熙。钦若皇猷，永怀王度。欣赏斯穆，威刑允措。轨物俱宣，宪章咸布。俗无邪指，下归正路。茫茫九域，振以乾纲。混通华裔，配括天壤。作礼视德，列乐传响。荐祀惟虔，衣冠载仰。孝心翼翼，率礼兢兢。时洗时荐，或降或升。在堂在户，载湛载凝。多品斯奠，备物修膺。兰芬敬挹，玉俎恭承。受祭之佑，如彼冈陵。礼行斯毕，乐奏以终。受嘏先退，载畅其衷。銮轩循辙，麾旌复路。光景徘徊，弦歌顾慕。灵之相矣，有锡无疆。国图日竞，家历天长。
京师为东安斗场二寺僧语
作者：无名氏
朝代：隋
体裁：句

斗场禅师窟，东安谈义林。
京邑为何勖孟灵休语
作者：无名氏
朝代：隋
体裁：句

安成食。临汝饰。
仇儒造妖言
作者：无名氏
朝代：隋
体裁：古风

燕东倾。赵当续。欲知其名。淮水不足。
任昉引南海俗谚
作者：无名氏
朝代：隋
体裁：句

蛇珠千枚。不及玫瑰。
任昉引古诗论香泉
作者：无名氏
朝代：隋
体裁：句

安得香水泉，濯朗衣上尘。
任昉引古诗论魏武陵
作者：无名氏
朝代：隋
体裁：句

石犬不可吠。铜驼徒尔为。
任昉引越人谚
作者：无名氏
朝代：隋
体裁：句

种千亩木奴。不如一龙珠。
企喻歌
作者：无名氏
朝代：隋

男儿欲作健，结伴不须多。鹞子经天飞，群雀两向波。放马大泽中，草好马著膘。牌子铁裲裆，？矛鸐尾条。前行看后行，齐著铁裲裆。前头看后头，齐著铁？矛。男儿可怜虫，出门怀死忧。尸丧狭谷中，白骨无人收。
企喻歌·其一
作者：无名氏
朝代：隋
体裁：古风

男儿欲作健，结伴不须多。鹞子经天飞，群雀两向波。
企喻歌·其三
作者：无名氏
朝代：隋

前行看后行，齐著铁裲裆。前头看后头，齐著铁？矛。
企喻歌·其三
作者：无名氏
朝代：隋
体裁：古风

前行看后行，齐著铁裲裆。前头看后头，齐著铁𨥛矛。
企喻歌·其二
作者：无名氏
朝代：隋

放马大泽中，草好马著膘。牌子铁裲裆，？矛鸐尾条。
企喻歌·其二
作者：无名氏
朝代：隋
体裁：古风

放马大泽中，草好马著膘。牌子铁裲裆，𨥛矛鸐尾条。
企喻歌·其四
作者：无名氏
朝代：隋

男儿可怜虫，出门怀死忧。尸丧狭谷中，白骨无人收。
作蚕丝
作者：无名氏
朝代：隋

柔桑感阳风，阿娜婴兰妇。垂条付绿叶，委体看女手。春蚕不应老，昼夜常怀丝。何惜微躯尽，缠绵自有时。绩蚕初成茧，相思条女密。投身汤水中，贵得共成匹。素丝非常质，屈折成绮罗。敢辞机杼劳，但恐花色多。
作蚕丝·其一
作者：无名氏
朝代：隋
体裁：古风

柔桑感阳风，阿娜婴兰妇。垂条付绿叶，委体看女手。
作蚕丝·其三
作者：无名氏
朝代：隋

绩蚕初成茧，相思条女密。投身汤水中，贵得共成匹。
作蚕丝·其二
作者：无名氏
朝代：隋

春蚕不应老，昼夜常怀丝。何惜微躯尽，缠绵自有时。
作蚕丝·其四
作者：无名氏
朝代：隋

素丝非常质，屈折成绮罗。敢辞机杼劳，但恐花色多。
侯景即位时童谣
作者：无名氏
朝代：隋
体裁：古风

脱青袍。著芒屩。荆州天子挺应著。
侯景时的脰乌童谣
作者：无名氏
朝代：隋
体裁：古风

的脰乌。拂朱雀。还与吴。
元会大飨歌十首 其一 肆夏
作者：无名氏
朝代：隋
体裁：四言诗

昊苍眷命，兴王统天。业高帝始，道貌皇先。礼成化穆，乐合风宣。宾朝荒夏，对扬穹玄。
元会大飨歌十首 其七 上寿曲
作者：无名氏
朝代：隋
体裁：乐府曲辞

仰三光。奏万寿。人皇御六气。天地同长久。
元会大飨歌十首 其三 皇夏
作者：无名氏
朝代：隋
体裁：四言诗

天子南面，乾覆离明。三千咸列，万国填并。犹从禹会，如次汤庭。奉兹一德，上下和平。
元会大飨歌十首 其二 皇夏
作者：无名氏
朝代：隋
体裁：四言诗

夏正肇旦，周物充庭。具僚在位，俯伏无声。大君穆穆，宸仪动睟。日煦天回，万灵胥萃。
元会大飨歌十首 其五 皇夏
作者：无名氏
朝代：隋
体裁：四言诗

皇运应箓，廓定区寓。受终以文，构业以武。尧昔命舜，舜亦命禹。大人驭历，重规沓矩。钦明在上，昭纳八夤。从灵体极，诞圣穷神。化生群品，陶育烝人。展礼肆乐，协此元春。
元会大飨歌十首 其八 登歌三曲
作者：无名氏
朝代：隋
体裁：四言诗

大齐统历，道化光明。马图呈宝，龟箓告灵。百蛮非众，八荒非逖。同作尧人，俱包禹迹。
元会大飨歌十首 其六 肆夏
作者：无名氏
朝代：隋
体裁：四言诗

万方咸暨，三揖以申。垂旒冯玉，五瑞交陈。拜稽有章，升降有节。圣皇负扆，虞唐比烈。
元会大飨歌十首 其四 皇夏
作者：无名氏
朝代：隋
体裁：四言诗

我应天历，四海为家。协同内外，混一戎华。鹤盖龙马，风乘云车。夏章夷服，其会如麻。九宾有仪，八音有节。肃肃于位，饮和在列。四序氤氲，三光昭晰。君哉大矣，轩唐比辙。
元会大飨歌十首·其九
作者：无名氏
朝代：隋

天覆地载，成以四时。惟皇是则，比大于兹。群星拱极，众川赴海。万寓骏奔，一朝咸在。
元会大飨歌十首·其十
作者：无名氏
朝代：隋

齐之以礼，相趋帝庭。应规蹈矩，玉色金声。动之以乐，和风四布。龙申凤舞，鸾歌麟步。
元会大飨歌十首·肆夏
作者：无名氏
朝代：隋

昊苍眷命，兴王统天。业高帝始，道貌皇先。礼成化穆，乐合风宣。宾朝荒夏，对扬穹玄。夏正肇旦，周物充庭。具僚在位，俯伏无声。大君穆穆，宸仪动睟。日煦天回，万灵胥萃。天子南面，乾覆离明。三千咸列，万国填并。犹从禹会，如次汤庭。奉兹一德，上下和平。我应天历，四海为家。协同内外，混一戎华。鹤盖龙马，风乘云车。夏章夷服，其会如麻。九宾有仪，八音有节。肃肃于位，饮和在列。四序氤氲，三光昭晰。君哉大矣，轩唐比辙。皇运应箓，廓定区寓。受终以文，构业以武。尧昔命舜，舜亦命禹。大人驭历，重规沓矩。钦明在上，昭纳八夤。从灵体极，诞圣穷神。化生群品，陶育烝人。展礼肆乐，协此元春。万方咸暨，三揖以申。垂旒冯玉，五瑞交陈。拜稽有章，升降有节。圣皇负扆，虞唐比烈。大齐统历，道化光明。马图呈宝，龟箓告灵。百蛮非众，八荒非逖。同作尧人，俱包禹迹。天覆地载，成以四时。惟皇是则，比大于兹。群星拱极，众川赴海。万寓骏奔，一朝咸在。齐之以礼，相趋帝庭。应规蹈矩，玉色金声。动之以乐，和风四布。龙申凤舞，鸾歌麟步。
元嘉中魏地童谣
作者：无名氏
朝代：隋
体裁：古风

轺车北来如穿雉。不意虏马饮江水。虏主北归石济死。虏欲渡江天不徙。
元嘉末童谣
作者：无名氏
朝代：隋
体裁：句

钱唐出天子。
元徽中童谣
作者：无名氏
朝代：隋
体裁：句

襄阳白铜蹄。郎杀荆州儿。
兖州民为郑氏父子歌
作者：无名氏
朝代：隋
体裁：古风

大郑公。小郑公。相去五十载。风教尚犹同。
共戏乐
作者：无名氏
朝代：隋

齐世方昌书轨同。万宇献乐列国风。时泰民康人物盛。腰鼓铃柈各相竞。长袖翩翩若鸿惊。纤腰袅袅会人情。观风采乐德化昌。圣皇万寿乐未央。
共戏乐·其一
作者：无名氏
朝代：隋
体裁：句

齐世方昌书轨同。万宇献乐列国风。
共戏乐·其三
作者：无名氏
朝代：隋

长袖翩翩若鸿惊。纤腰袅袅会人情。
共戏乐·其二
作者：无名氏
朝代：隋

时泰民康人物盛。腰鼓铃柈各相竞。
共戏乐·其四
作者：无名氏
朝代：隋

观风采乐德化昌。圣皇万寿乐未央。
出塞
作者：无名氏
朝代：隋

候骑出甘泉，奔命入居延。旗作浮云影，阵如明月弦。
刘敬叔引诗
作者：无名氏
朝代：隋
体裁：句

鸡山别飞响，雉涧和清音。
刘昼引古谚
作者：无名氏
朝代：隋
体裁：古风

深不绝涓泉，稚子浴其渊。高不绝丘陵，跛羊游其巅。
刘昼引谚
作者：无名氏
朝代：隋
体裁：句

力贵突。智贵卒。
刘炫引谚论政敝
作者：无名氏
朝代：隋

老吏抱案死。
化胡歌七首
作者：无名氏
朝代：隋

我往化胡时，头载通天威。金紫照虚空，燄燄有光晖。胡王心懭戾，不尊我为师。吾作变通力，要之出神威。麾月使东走，须弥而西颓。足踏乾川桥，日月左右回。天地昼暗昏，星辰牙差驰。众灾竞地起，良医绝不知。胡王心怖怕，叉手向吾啼。作大慈悲教，化之渐微微。落簪去一食，右肩不著衣。男曰忧婆塞，女曰忧婆夷。化胡今宾服，游神于紫微。我在舍卫时。约敕瞿昙身。汝共摩诃萨。赍经教东秦。历落神州界。迫至东海间。广宣至尊法。教授聋俗人。与子威神法。化道满千年。年终时当还。慎莫恋中秦。致令天气怒。太上踏地瞋。寺庙崩倒澌。龙王舐经文。八万四千弟子。一时受大缘。轮转五道头。万元一升仙。吾子三天上。悯子泪流连。念子出行道。不能却死缘。不能陵虚空。束身入黄泉。天门地户塞。一去不能还。虽得存禋嗣。使子常塞心。逆天违地理。灾考加子身。神能易生死。由子行不真。三十六天道。终卒归无形。我身西化时。登上华狱山。举目看昆仑。须弥了了悬。矫翼履清虚。倏忽到西天。但见西王母。严驾欲东旋。玉女数万千。姿容甚丽妍。天姿绝端严。齐执皇灵书。诵读仙圣经。养我同时姝。将我入天庭。皇老东向坐。身体皦然明。授我仙圣道。接度天下贤。我昔西化时。登上华狱山。北向视玄冥。秦川荡然平。汉少杂类多。不信至真言。吾后千馀年。白骨如丘山。尸骸路草野。流血成洪渊。不忍见子苦。故作大秦吟。哀叹二十颂。以示通中贤。见机降时世。不值苦以辛。我昔化胡时，西登太白山。修身岩石里，四向集诸仙。玉女檐浆酪，仙人歌玉文。天龙翼从后，白虎口驰刚。玄武负钟鼓，朱雀持幢幡。化胡成佛道，丈六金刚身。时与决口教，后当存经文。吾升九天后，克木作吾身。我昔离周时，西化向罽宾。路由函关去，会见尹喜身。尹喜通窈冥，候天见紫云。知吾当西过，沐浴齐戒身。日夜立香火，约敕守门人。执简迎谒请，延我入皇庭。叩搏亦无数，求欲从我身。道取人诚信，三日口不言。吾知喜心至，遗喜五千文。欲得求长生，读之易精神。将喜入西域，迁喜为真人。我西化胡时。涉天靡不遥。牵天覆六合。艰难身尽婴。胡人不识法。放火烧我身。身亦不缺损。乃复沉深浏。龙王折水脉。复流不复行。愚人皆哀叹。枉此贤人身。吾作腾波气。起立上著天。日月头上皦。光照亿万千。胡王心方悟。知是我圣人。叩头求悔过。今欲奉侍君。伏愿降灵气。怒活国土人。吾视怨家如赤子。不顾仇以嫌。化命一世士。坐卧诵经文。身无荣华饰。后毕得升天。吾告时世人。三界里中贤。欲求长生道。莫爱千金身。出身著死地。返更得生缘。火中生莲花。尔乃是至真。莫有生煞想。得道升清天。未负即真信。丧子千金身。我昔学道时。登崖历长松。盘屈幽谷里。求觅仙圣公。食服泥洹散。渐得不死踪。九重室中得见不死童。身体绝华丽。二仪中无双。遗我元气乐药。忽然天圣聪。
化胡歌七首·其一
作者：无名氏
朝代：隋

我往化胡时，头载通天威。金紫照虚空，燄燄有光晖。胡王心懭戾，不尊我为师。吾作变通力，要之出神威。麾月使东走，须弥而西颓。足踏乾川桥，日月左右回。天地昼暗昏，星辰牙差驰。众灾竞地起，良医绝不知。胡王心怖怕，叉手向吾啼。作大慈悲教，化之渐微微。落簪去一食，右肩不著衣。男曰忧婆塞，女曰忧婆夷。化胡今宾服，游神于紫微。
化胡歌七首·其七
作者：无名氏
朝代：隋

我昔学道时。登崖历长松。盘屈幽谷里。求觅仙圣公。食服泥洹散。渐得不死踪。九重室中得见不死童。身体绝华丽。二仪中无双。遗我元气乐药。忽然天圣聪。
化胡歌七首·其三
作者：无名氏
朝代：隋

我昔西化时。登上华狱山。北向视玄冥。秦川荡然平。汉少杂类多。不信至真言。吾后千馀年。白骨如丘山。尸骸路草野。流血成洪渊。不忍见子苦。故作大秦吟。哀叹二十颂。以示通中贤。见机降时世。不值苦以辛。
化胡歌七首·其二
作者：无名氏
朝代：隋

我在舍卫时。约敕瞿昙身。汝共摩诃萨。赍经教东秦。历落神州界。迫至东海间。广宣至尊法。教授聋俗人。与子威神法。化道满千年。年终时当还。慎莫恋中秦。致令天气怒。太上踏地瞋。寺庙崩倒澌。龙王舐经文。八万四千弟子。一时受大缘。轮转五道头。万元一升仙。吾子三天上。悯子泪流连。念子出行道。不能却死缘。不能陵虚空。束身入黄泉。天门地户塞。一去不能还。虽得存禋嗣。使子常塞心。逆天违地理。灾考加子身。神能易生死。由子行不真。三十六天道。终卒归无形。我身西化时。登上华狱山。举目看昆仑。须弥了了悬。矫翼履清虚。倏忽到西天。但见西王母。严驾欲东旋。玉女数万千。姿容甚丽妍。天姿绝端严。齐执皇灵书。诵读仙圣经。养我同时姝。将我入天庭。皇老东向坐。身体皦然明。授我仙圣道。接度天下贤。
化胡歌七首·其五
作者：无名氏
朝代：隋

我昔离周时，西化向罽宾。路由函关去，会见尹喜身。尹喜通窈冥，候天见紫云。知吾当西过，沐浴齐戒身。日夜立香火，约敕守门人。执简迎谒请，延我入皇庭。叩搏亦无数，求欲从我身。道取人诚信，三日口不言。吾知喜心至，遗喜五千文。欲得求长生，读之易精神。将喜入西域，迁喜为真人。
化胡歌七首·其六
作者：无名氏
朝代：隋

我西化胡时。涉天靡不遥。牵天覆六合。艰难身尽婴。胡人不识法。放火烧我身。身亦不缺损。乃复沉深浏。龙王折水脉。复流不复行。愚人皆哀叹。枉此贤人身。吾作腾波气。起立上著天。日月头上皦。光照亿万千。胡王心方悟。知是我圣人。叩头求悔过。今欲奉侍君。伏愿降灵气。怒活国土人。吾视怨家如赤子。不顾仇以嫌。化命一世士。坐卧诵经文。身无荣华饰。后毕得升天。吾告时世人。三界里中贤。欲求长生道。莫爱千金身。出身著死地。返更得生缘。火中生莲花。尔乃是至真。莫有生煞想。得道升清天。未负即真信。丧子千金身。
化胡歌七首·其四
作者：无名氏
朝代：隋

我昔化胡时，西登太白山。修身岩石里，四向集诸仙。玉女檐浆酪，仙人歌玉文。天龙翼从后，白虎口驰刚。玄武负钟鼓，朱雀持幢幡。化胡成佛道，丈六金刚身。时与决口教，后当存经文。吾升九天后，克木作吾身。
北军为韦睿歌
作者：无名氏
朝代：隋
体裁：句

不畏萧娘与吕姥。但畏合肥有韦武。
北方童谣
作者：无名氏
朝代：隋
体裁：古风

荆山为上格，浮山为下格。潼沱为激沟，并灌钜野泽。
北齐末邺中童谣
作者：无名氏
朝代：隋
体裁：句

金作扫帚玉作把，净扫殿屋迎西家。
华山畿二十五首
作者：无名氏
朝代：隋

华山畿。君既为侬死。独活为谁施。欢若见怜时。棺木为侬开。闻欢大养蚕，定得几许丝。所得何足言，奈何黑瘦为。夜相思。投壶不得箭。忆欢作娇时。开门枕水渚。三刀治一鱼。历乱伤杀汝。未敢便相许。夜闻侬家论。不持侬与汝。懊恼不堪止。上床解要绳。自经屏风里。啼著曙。泪落枕将浮。身沉被流去。将懊恼。石阙昼夜题。碑泪常不燥。别后常相思。顿书千丈阙。题碑无罢时。奈何许。所欢不在间。娇笑向谁绪。隔津欢。牵牛语织女。离泪溢河汉。啼相忆。泪如漏刻水。昼夜流不息。著处多遇罗。的的往年少。艳情何能多。无故相然我。路绝行人断。夜夜故望汝。一坐复一起。黄昏人定后。许时不来已。摩可浓。巷巷相罗截。终当不置汝。不能久长离。中夜忆欢时。抱被空中啼。腹中如汤灌。肝肠寸寸断。教侬底聊赖。相送劳劳渚。长江不应满。是侬泪成许。奈何许。天下人何限。慊慊只为汝。郎情难可道。欢行豆挟心。见荻多欲绕。松上萝。愿君如行云。时时见经过。夜相思。风吹窗帘动。言是所欢来。长鸣鸡。谁知侬念汝。独向空中啼。腹中如乱丝。愦愦适得去。愁毒已复来。
华山畿二十五首·其一
作者：无名氏
朝代：隋
体裁：古风

华山畿。君既为侬死。独活为谁施。欢若见怜时。棺木为侬开。
华山畿二十五首·其七
作者：无名氏
朝代：隋

啼著曙。泪落枕将浮。身沉被流去。
华山畿二十五首·其三
作者：无名氏
朝代：隋

夜相思。投壶不得箭。忆欢作娇时。
华山畿二十五首·其九
作者：无名氏
朝代：隋

别后常相思。顿书千丈阙。题碑无罢时。
华山畿二十五首·其二
作者：无名氏
朝代：隋

闻欢大养蚕，定得几许丝。所得何足言，奈何黑瘦为。
华山畿二十五首·其二十
作者：无名氏
朝代：隋

奈何许。天下人何限。慊慊只为汝。
华山畿二十五首·其二十一
作者：无名氏
朝代：隋

郎情难可道。欢行豆挟心。见荻多欲绕。
华山畿二十五首·其二十三
作者：无名氏
朝代：隋

夜相思。风吹窗帘动。言是所欢来。
华山畿二十五首·其二十二
作者：无名氏
朝代：隋

松上萝。愿君如行云。时时见经过。
华山畿二十五首·其二十五
作者：无名氏
朝代：隋

腹中如乱丝。愦愦适得去。愁毒已复来。
华山畿二十五首·其二十四
作者：无名氏
朝代：隋

长鸣鸡。谁知侬念汝。独向空中啼。
华山畿二十五首·其五
作者：无名氏
朝代：隋

未敢便相许。夜闻侬家论。不持侬与汝。
华山畿二十五首·其八
作者：无名氏
朝代：隋

将懊恼。石阙昼夜题。碑泪常不燥。
华山畿二十五首·其六
作者：无名氏
朝代：隋

懊恼不堪止。上床解要绳。自经屏风里。
华山畿二十五首·其十
作者：无名氏
朝代：隋

奈何许。所欢不在间。娇笑向谁绪。
华山畿二十五首·其十一
作者：无名氏
朝代：隋

隔津欢。牵牛语织女。离泪溢河汉。
华山畿二十五首·其十七
作者：无名氏
朝代：隋

不能久长离。中夜忆欢时。抱被空中啼。
华山畿二十五首·其十三
作者：无名氏
朝代：隋

著处多遇罗。的的往年少。艳情何能多。
华山畿二十五首·其十九
作者：无名氏
朝代：隋

相送劳劳渚。长江不应满。是侬泪成许。
华山畿二十五首·其十二
作者：无名氏
朝代：隋

啼相忆。泪如漏刻水。昼夜流不息。
华山畿二十五首·其十五
作者：无名氏
朝代：隋

一坐复一起。黄昏人定后。许时不来已。
华山畿二十五首·其十八
作者：无名氏
朝代：隋

腹中如汤灌。肝肠寸寸断。教侬底聊赖。
华山畿二十五首·其十六
作者：无名氏
朝代：隋

摩可浓。巷巷相罗截。终当不置汝。
华山畿二十五首·其十四
作者：无名氏
朝代：隋

无故相然我。路绝行人断。夜夜故望汝。
华山畿二十五首·其四
作者：无名氏
朝代：隋

开门枕水渚。三刀治一鱼。历乱伤杀汝。
南州为江革语
作者：无名氏
朝代：隋
体裁：古风

故人不道智，新人佞散骑。莫知度不度，新人不如故。
南豫州军士为王玄谟宗越语
作者：无名氏
朝代：隋
体裁：古风

宁作五年徒，不逢王玄谟。玄谟犹尚可，宗越更杀我。
南豫州民为夏侯兄弟歌
作者：无名氏
朝代：隋
体裁：四言诗

我之有州，赖彼夏侯。前兄后弟，布政优优。
双行缠
作者：无名氏
朝代：隋

朱丝系腕绳，真如白雪凝。非但我言好，众情共所称。新罗绣行缠，足趺如春妍。他人不言好，独我知可怜。
双行缠·其一
作者：无名氏
朝代：隋
体裁：古风

朱丝系腕绳，真如白雪凝。非但我言好，众情共所称。
双行缠·其二
作者：无名氏
朝代：隋

新罗绣行缠，足趺如春妍。他人不言好，独我知可怜。
古歌
作者：无名氏
朝代：隋

边城晏闻汉阳掺。黄尘萧萧白日暗。
同门生为李谧语
作者：无名氏
朝代：隋
体裁：古风

青成蓝，蓝谢青。师何常，在明经。
周初童谣
作者：无名氏
朝代：隋
体裁：句

白杨树头金鸡鸣。秪有阿舅无外甥。
周地图记引语
作者：无名氏
朝代：隋
体裁：句

南山瀑布。非朝即暮。
咸阳宫人为咸阳王禧歌
作者：无名氏
朝代：隋
体裁：古风

可怜咸阳王。奈何作事误。金床玉几不能眠。夜踏霜与露。洛水湛湛弥岸长。行人那得渡。
地驱乐歌
作者：无名氏
朝代：隋
体裁：句

月明光光星欲堕。欲来不来早语我。
地驱乐歌
作者：无名氏
朝代：隋

青青黄黄，雀石颓唐。槌杀野牛，押杀野羊。驱羊入谷，自羊在前。老女不嫁，蹋地唤天。侧侧力力，念君无极。枕郎左臂，随郎转侧。摩将郎须，看郎颜色。郎不念女，不可与力。
地驱乐歌·其一
作者：无名氏
朝代：隋
体裁：四言诗

青青黄黄，雀石颓唐。槌杀野牛，押杀野羊。
地驱乐歌·其三
作者：无名氏
朝代：隋

侧侧力力，念君无极。枕郎左臂，随郎转侧。
地驱乐歌·其二
作者：无名氏
朝代：隋

驱羊入谷，自羊在前。老女不嫁，蹋地唤天。
地驱乐歌·其四
作者：无名氏
朝代：隋

摩将郎须，看郎颜色。郎不念女，不可与力。
夜度娘
作者：无名氏
朝代：隋
体裁：古风

夜来冒霜雪，晨去履风波。虽得叙微情，奈侬身苦何。
夜黄
作者：无名氏
朝代：隋
体裁：古风

湖中百种鸟，半雌半是雄。鸳鸯逐野鸭，恐畏不成双。
大业长白山谣
作者：无名氏
朝代：隋

长白山前知世郎。纯著红罗绵背裆。长槊侵天半。轮刀耀日光。上山吃獐鹿。下山吃牛羊。忽闻官军至。提刀向前荡。譬如辽东死。斩头何所伤。
大禘圜丘及北郊歌辞十三首 其一 肆夏
作者：无名氏
朝代：隋

肇应灵序，奄字黎民。乃朝万国，爰徵百神。只展方望，幽显咸臻。礼崇声协，贽列圭陈。翼差鳞次，端拱垂绅。来趋动色，式赞天人。
大禘圜丘及北郊歌辞十三首 其七 高明乐
作者：无名氏
朝代：隋

上下眷，旁午从。爵以质，献以恭。咸斯畅，乐唯雍。孝敬阐，临万邦。
大禘圜丘及北郊歌辞十三首 其三 昭夏乐
作者：无名氏
朝代：隋

刚柔凤位，惟皇配之。言肃其礼，念畅在兹。饰牲举兽，载歌且舞。既设伊腯，致精灵府。物色惟典，斋沐加恭。宗族咸暨，罔不率从。
大禘圜丘及北郊歌辞十三首 其九 武德乐
作者：无名氏
朝代：隋

配神登圣，主极尊灵。敬宣昭烛，咸达窅冥。礼弘化定，乐赞功成。穰穰介福，下被群生。
大禘圜丘及北郊歌辞十三首 其二 高明乐
作者：无名氏
朝代：隋

惟神鉴矣，皇灵肃止。圜璧展事，成文即始。士备八能，乐合六变。风凑伊雅，光花袭荐。宸卫腾景，灵驾霏烟。严坛生白，绮席凝玄。
大禘圜丘及北郊歌辞十三首 其五 皇夏乐
作者：无名氏
朝代：隋

帝敬昭宣，皇诚萧致。玉帛齐轨，屏摄咸次。三垓上列，四陛旁升。龙陈万骑，凤动千乘。神仪天蔼，睟容离曜。金根停轸，奉光先导。
大禘圜丘及北郊歌辞十三首 其八 高明乐
作者：无名氏
朝代：隋

自天子之，会昌神道。丘陵肃事，克光天保。九关洞开，百灵环列。八樽呈备，五声投节。
大禘圜丘及北郊歌辞十三首 其六 皇夏乐
作者：无名氏
朝代：隋

紫坛云暧，绀幄霞褰。我其陟止，载致其虔。百灵竦听，万国咸仰。人神咫尺，玄应肸蚃。
大禘圜丘及北郊歌辞十三首 其十 皇夏乐
作者：无名氏
朝代：隋

皇心缅且感，吉蠲奉至诚。赫哉光盛德，乾坤照百灵。报福归昌运，承佑播休明。风云驰九域，龙蛟跃四溟。浮幕呈光气，俪象烛华精。护武方知耻，韶夏仅同声。
大禘圜丘及北郊歌辞十三首 其十一 高明乐
作者：无名氏
朝代：隋

献享毕，悬佾周。神之驾，将上游。超斗极，绝河流。怀万国，宁九州。欣帝道，心顾留。匝上下，荷皇休。
大禘圜丘及北郊歌辞十三首 其十三 皇夏乐
作者：无名氏
朝代：隋

天大亲严，匪敬伊孝。永言肆飨，宸明增耀。阳丘既畅，大典逾光。乃安斯息，钦若旧章。天回地旋，鸣銮引警。且万且亿，皇历惟永。
大禘圜丘及北郊歌辞十三首 其十二 昭夏乐
作者：无名氏
朝代：隋

玄黄覆载，元首照临。合德致礼，有契其心。敬申事阕，絜诚共报。玉帛载升，棫朴斯燎。寥廓幽暧，播以馨香。皇灵惟监，降福无疆。
大禘圜丘及北郊歌辞十三首 其四 昭夏乐
作者：无名氏
朝代：隋

展礼上月，肃事应时。茧栗为用，交畅有期。弓矢斯发，瓮簝将事。圆神致祀，率由先志。和以銮刀，臭以血膋。至哉敬矣，厥义孔高。
大禘圜丘及北郊歌辞十三首·肆夏
作者：无名氏
朝代：隋

肇应灵序，奄字黎民。乃朝万国，爰徵百神。只展方望，幽显咸臻。礼崇声协，贽列圭陈。翼差鳞次，端拱垂绅。来趋动色，式赞天人。惟神鉴矣，皇灵肃止。圜璧展事，成文即始。士备八能，乐合六变。风凑伊雅，光花袭荐。宸卫腾景，灵驾霏烟。严坛生白，绮席凝玄。刚柔凤位，惟皇配之。言肃其礼，念畅在兹。饰牲举兽，载歌且舞。既设伊腯，致精灵府。物色惟典，斋沐加恭。宗族咸暨，罔不率从。展礼上月，肃事应时。茧栗为用，交畅有期。弓矢斯发，瓮簝将事。圆神致祀，率由先志。和以銮刀，臭以血膋。至哉敬矣，厥义孔高。帝敬昭宣，皇诚萧致。玉帛齐轨，屏摄咸次。三垓上列，四陛旁升。龙陈万骑，凤动千乘。神仪天蔼，睟容离曜。金根停轸，奉光先导。紫坛云暧，绀幄霞褰。我其陟止，载致其虔。百灵竦听，万国咸仰。人神咫尺，玄应肸蚃。自天子之，会昌神道。丘陵肃事，克光天保。九关洞开，百灵环列。八樽呈备，五声投节。配神登圣，主极尊灵。敬宣昭烛，咸达窅冥。礼弘化定，乐赞功成。穰穰介福，下被群生。玄黄覆载，元首照临。合德致礼，有契其心。敬申事阕，絜诚共报。玉帛载升，棫朴斯燎。寥廓幽暧，播以馨香。皇灵惟监，降福无疆。天大亲严，匪敬伊孝。永言肆飨，宸明增耀。阳丘既畅，大典逾光。乃安斯息，钦若旧章。天回地旋，鸣銮引警。且万且亿，皇历惟永。
太上皇老君哀歌七首
作者：无名氏
朝代：隋

三十六宫主。太上皇老君。哀悯下世士。垂神教世贤。子欲修冥福。先当体窈冥。生时得尊贵。不如过去荣。仙驾龙车。迎子游清天。上登金楼殿。坐卧虚空间。行则飞仙从。威仪上柱天。朝登天东头。暮到于天西。戏乐九天外。纵意极周旋。驱使役百鬼。总统于万金。吾哀世愚民，不信冥中神。恃力害良善，不避贤行人。驰马骋东西，自谓常无前。善恶毕有报，业缘须臾间。神明在上见，遣使直往牵。从上头底收，系著天牢门。五毒更㸦加，恶神来克侵。口吟不能言，妻子呼仓天。莫怨神不佑，由子行不仁。吾哀时世人，不信于神明。先人与种福，子孙履上行。衣厚饭得饱，灾考不到门。口气头嘘天，自谓常终日。看师真辽然，得病叩头请。外恭心不敬，神明以知人。三魂系地狱，七魄悬著天。三魂消散澌，五神不安宁。伺命来执宰，丞相踏地瞋。左神不削死，右神不著生。生神不卫护，煞神来入身。或患腰背痛，或患头目疼。百脉不复流，奋忽入黄泉。天门地户闭，一去不复还。吾哀世愚人，不信冥中神。生时不恭敬，死便偿罪缘。典官逐后驱，牵北走东西。抱沙填江海，负石累高山。白日不得食，夜分不得眠。朝与杖一百，暮与鞭一千。不堪考对苦，卖罪与生人。两两共相牵，遂至死灭门。皆由不敬道，神明考㰅人。何不敬真神，生死得升天。生荣死者乐，生死得蒙恩。吾哀时世人，不信冥中神。一门有十息，纵意行不仁。神明鉴无外，终不滥煞人。或夭华秀子，或夭妙少年。门崩户以坏，学者如浮云。死亦不脱岁，悲哭仍相寻。妻子沉堙澌，一身孤独存。呼天天玄远，呼地地亦深。不能自怨责，各道怨师尊。虽欲思善道，十子不复还。吾告时世人，修道宜殷勤。恩亦不虚生，神明必报人。昔有刘仲伯，精诚于道门。勤恶使从善，岁会集群贤。香火日夜勤，亦能感仓天。命尽应当死，众神与表天。三魂飞杨澌，七魄入死星。右神削死藉，左神著生名。伺命来极济，左相踏地瞋。普告二十狱，拔出仲伯身。三魂还复流，七魄还入身。血脉还运转，百节方更坚。面目更端严，肉骨更鲜明。死臣三七日，寝尸还更生。吾告时世人，髐骨不别真。闲时不共语，急便来求人。死者如流水，去者如浮云。秦川屯军马，中庭生丛榛。百中不留一，到思吾本言。何不学仙道，人身常得存。
太上皇老君哀歌七首·其一
作者：无名氏
朝代：隋

三十六宫主。太上皇老君。哀悯下世士。垂神教世贤。子欲修冥福。先当体窈冥。生时得尊贵。不如过去荣。仙驾龙车。迎子游清天。上登金楼殿。坐卧虚空间。行则飞仙从。威仪上柱天。朝登天东头。暮到于天西。戏乐九天外。纵意极周旋。驱使役百鬼。总统于万金。
太上皇老君哀歌七首·其一
作者：无名氏
朝代：隋
体裁：古风

三十六宫主，太上皇老君。哀悯下世士，垂神教世贤。子欲修冥福，先当体窈冥。生时得尊贵，不如过去荣。仙驾龙车迎，迎子游清天。上登金楼殿，坐卧虚空间。行则飞仙从，威仪上柱天。朝登天东头，暮到于天西。戏乐九天外，纵意极周旋。驱使役百鬼，总统于万金。
太上皇老君哀歌七首·其七
作者：无名氏
朝代：隋

吾告时世人，髐骨不别真。闲时不共语，急便来求人。死者如流水，去者如浮云。秦川屯军马，中庭生丛榛。百中不留一，到思吾本言。何不学仙道，人身常得存。
太上皇老君哀歌七首·其三
作者：无名氏
朝代：隋

吾哀时世人，不信于神明。先人与种福，子孙履上行。衣厚饭得饱，灾考不到门。口气头嘘天，自谓常终日。看师真辽然，得病叩头请。外恭心不敬，神明以知人。三魂系地狱，七魄悬著天。三魂消散澌，五神不安宁。伺命来执宰，丞相踏地瞋。左神不削死，右神不著生。生神不卫护，煞神来入身。或患腰背痛，或患头目疼。百脉不复流，奋忽入黄泉。天门地户闭，一去不复还。
太上皇老君哀歌七首·其二
作者：无名氏
朝代：隋

吾哀世愚民，不信冥中神。恃力害良善，不避贤行人。驰马骋东西，自谓常无前。善恶毕有报，业缘须臾间。神明在上见，遣使直往牵。从上头底收，系著天牢门。五毒更㸦加，恶神来克侵。口吟不能言，妻子呼仓天。莫怨神不佑，由子行不仁。
太上皇老君哀歌七首·其五
作者：无名氏
朝代：隋

吾哀时世人，不信冥中神。一门有十息，纵意行不仁。神明鉴无外，终不滥煞人。或夭华秀子，或夭妙少年。门崩户以坏，学者如浮云。死亦不脱岁，悲哭仍相寻。妻子沉堙澌，一身孤独存。呼天天玄远，呼地地亦深。不能自怨责，各道怨师尊。虽欲思善道，十子不复还。
太上皇老君哀歌七首·其六
作者：无名氏
朝代：隋

吾告时世人，修道宜殷勤。恩亦不虚生，神明必报人。昔有刘仲伯，精诚于道门。勤恶使从善，岁会集群贤。香火日夜勤，亦能感仓天。命尽应当死，众神与表天。三魂飞杨澌，七魄入死星。右神削死藉，左神著生名。伺命来极济，左相踏地瞋。普告二十狱，拔出仲伯身。三魂还复流，七魄还入身。血脉还运转，百节方更坚。面目更端严，肉骨更鲜明。死臣三七日，寝尸还更生。
太上皇老君哀歌七首·其四
作者：无名氏
朝代：隋

吾哀世愚人，不信冥中神。生时不恭敬，死便偿罪缘。典官逐后驱，牵北走东西。抱沙填江海，负石累高山。白日不得食，夜分不得眠。朝与杖一百，暮与鞭一千。不堪考对苦，卖罪与生人。两两共相牵，遂至死灭门。皆由不敬道，神明考㰅人。何不敬真神，生死得升天。生荣死者乐，生死得蒙恩。
太上皇老君哀歌七首·其四
作者：无名氏
朝代：隋
体裁：古风

吾哀世愚人，不信冥中神。生时不恭敬，死便偿罪缘。典官逐后驱，牵北走东西。抱沙填江海，负石累高山。白日不得食，夜分不得眠。朝与杖一百，暮与鞭一千。不堪考对苦，卖罪与生人。两两共相牵，遂至死灭门。皆由不敬道，神明考樀人。何不敬真神，生死得升天。生荣死者乐，生死得蒙恩。
孝明时洛下谣
作者：无名氏
朝代：隋
体裁：句

铜拔打铁拔。元家世将末。
孝昭时童谣
作者：无名氏
朝代：隋
体裁：古风

中兴寺内白凫翁。四方侧听声雍雍。道人闻之夜打钟。
宋凤凰衔书伎辞
作者：无名氏
朝代：隋
体裁：古风

大宋兴隆膺灵符。凤鸟感和衔素书。嘉乐之美通玄虚。惟新济济迈唐虞。巍巍荡荡道有馀。
宋宗庙登歌八首 其一 北平府君歌
作者：无名氏
朝代：隋
体裁：四言诗

绵绵遐绪，明昭载融。汉德未远，尧有遗风。于穆皇祖，永世克隆。本支惟庆，贻厥靡穷。
宋宗庙登歌八首 其七 高祖武皇帝歌
作者：无名氏
朝代：隋
体裁：四言诗

惟天有命，眷求上哲。赫矣圣武，抚运桓扰。功并敷土，道均汝坟。止戈曰武，经纬称文。鸟龙失纪，云火代名。受终改物，作我宋京。至道惟王，大业有劭。降德兆民，升歌清庙。
宋宗庙登歌八首 其三 开封府君歌
作者：无名氏
朝代：隋
体裁：四言诗

四县既序，箫管既举。堂献六瑚，庭万八羽。先王有典，克禋皇祖。不显洪烈，永介休祜。
宋宗庙登歌八首 其二 相国掾府君歌
作者：无名氏
朝代：隋
体裁：四言诗

乃立清庙，清庙肃肃。乃备礼容，礼容穆穆。显允皇祖，昭是嗣服。锡兹繁祉，聿怀多福。
宋宗庙登歌八首 其五 东安府君歌
作者：无名氏
朝代：隋
体裁：四言诗

铄矣皇祖，帝度其心。永言配命，播兹徽音。思我茂猷，如玉如金。骏奔在陛，是鉴是歆。
宋宗庙登歌八首 其八 七庙享神歌
作者：无名氏
朝代：隋
体裁：四言诗

奕奕寝庙，奉璋在庭。笙龠既列，牺象既盈。黍稷匪芳，明祀惟馨。乐具礼充，洁羞荐诚。神之格思，介以休祯。济济群辟，永观厥成。
宋宗庙登歌八首 其六 孝皇帝歌
作者：无名氏
朝代：隋
体裁：四言诗

烝哉孝皇，齐圣广渊。发祥诞庆，景祚自天。德敷金石，道被管弦。有命既集，徽风永宣。
宋宗庙登歌八首 其四 武原府君歌
作者：无名氏
朝代：隋
体裁：四言诗

钟鼓喤喤，威仪将将。温恭礼乐，致享曾皇。迈德垂仁，系轨重光。天命纯嘏，惠我无疆。
宋宗庙登歌八首·北平府君歌
作者：无名氏
朝代：隋

绵绵遐绪，明昭载融。汉德未远，尧有遗风。于穆皇祖，永世克隆。本支惟庆，贻厥靡穷。乃立清庙，清庙肃肃。乃备礼容，礼容穆穆。显允皇祖，昭是嗣服。锡兹繁祉，聿怀多福。四县既序，箫管既举。堂献六瑚，庭万八羽。先王有典，克禋皇祖。不显洪烈，永介休祜。钟鼓喤喤，威仪将将。温恭礼乐，致享曾皇。迈德垂仁，系轨重光。天命纯嘏，惠我无疆。铄矣皇祖，帝度其心。永言配命，播兹徽音。思我茂猷，如玉如金。骏奔在陛，是鉴是歆。烝哉孝皇，齐圣广渊。发祥诞庆，景祚自天。德敷金石，道被管弦。有命既集，徽风永宣。惟天有命，眷求上哲。赫矣圣武，抚运桓扰。功并敷土，道均汝坟。止戈曰武，经纬称文。鸟龙失纪，云火代名。受终改物，作我宋京。至道惟王，大业有劭。降德兆民，升歌清庙。奕奕寝庙，奉璋在庭。笙龠既列，牺象既盈。黍稷匪芳，明祀惟馨。乐具礼充，洁羞荐诚。神之格思，介以休祯。济济群辟，永观厥成。
宋泰始歌舞曲十二首 其七 帝图颂
作者：无名氏
朝代：隋
体裁：四言诗

帝图凝远，瑞美昭宣。济流月镜，鹿毳霜鲜。甘露降和，花雪表年。孝德载衍，芳风永传。
宋泰始歌舞曲十二首 其三 明君大雅
作者：无名氏
朝代：隋
体裁：古风

明君应乾数，扰乱绍颓基。民庆来苏日，国颂薰风诗。天步或暂艰，列蕃扇迷慝。庙胜敷九代，神谟洞七德。文教洗昏俗，武谊清祲埏。英勋冠帝则，万寿永齐天。
宋泰始歌舞曲十二首 其九 淮祥风
作者：无名氏
朝代：隋
体裁：古风

淮祥应。贤彦生。翼赞中兴致太平。
宋泰始歌舞曲十二首 其二 圣祖颂
作者：无名氏
朝代：隋
体裁：古风

圣祖惟高德，积勋代晋历。永建享鸿基，万古盛音册。睿文缵宸驭，广运崇帝声。衍德被仁祉，留化洽民灵。孝建缔孝业，允协天人谋。宇内齐政轨，宙表烛威流。钟管腾列圣，彝铭贲重猷。
宋泰始歌舞曲十二首 其五 天符颂
作者：无名氏
朝代：隋
体裁：四言诗

天符革运，世诞英皇。在馆神炫，既壮龙骧。六钟集表，四纬骈光。于穆配天，永休厥祥。
宋泰始歌舞曲十二首 其五 天符颂
作者：无名氏
朝代：隋

天符革运，世诞英皇。在馆神炫，既壮龙骧。六钟集表，四纬骈光。于穆配天，永休厥祥。明德孚教，幽苻丽纪。山鼎见奇，醴液涵祉。鹓雏耀仪，驺虞游趾。福延亿祚，庆流万祀。帝图凝远，瑞美昭宣。济流月镜，鹿毳霜鲜。甘露降和，花雪表年。孝德载衍，芳风永传。龙跃戎府，玉耀蕃宫。岁淹豫野，玺属嫔中。江波澈映，石柏开文。观毓花蕊，楼凝景云。白乌三获，甘液再呈。嘉穟表沃，连理协成。德充动物，道积通神。宋业允大，灵瑞方臻。王命治兵，有征无战。巾拂以净，丑类革面。玉仪振旅，载戢在辰。中虚巾拂，四表静尘。
宋泰始歌舞曲十二首 其八 龙跃大雅
作者：无名氏
朝代：隋
体裁：四言诗

龙跃戎府，玉耀蕃宫。岁淹豫野，玺属嫔中。江波澈映，石柏开文。观毓花蕊，楼凝景云。白乌三获，甘液再呈。嘉穟表沃，连理协成。德充动物，道积通神。宋业允大，灵瑞方臻。
宋泰始歌舞曲十二首 其六 明德颂
作者：无名氏
朝代：隋
体裁：四言诗

明德孚教，幽苻丽纪。山鼎见奇，醴液涵祉。鹓雏耀仪，驺虞游趾。福延亿祚，庆流万祀。
宋泰始歌舞曲十二首 其十 宋世大雅
作者：无名氏
朝代：隋
体裁：古风

宋世宁，在泰始。醉酒欢，饱德喜。万国朝，上寿酒。帝同天，惟长久。
宋泰始歌舞曲十二首 其十二 白纻篇大雅
作者：无名氏
朝代：隋
体裁：古风

在心曰志发言诗，声成于文被管丝。手舞足蹈欣泰时，移风易俗王化基。琴角挥韵白云舒，箫韶协音神凤来。拊击和节咏在初，章曲乍毕情有馀。文同轨一道德行，国靖民和礼乐成。四县庭响美勋英，八列陛唱贵人声。舞饰丽华乐容工，罗裳映日袂随风。金翠列辉蕙麝丰，淑姿秀体允帝衷。
宣武孝明时谣
作者：无名氏
朝代：隋
体裁：古风

狐非狐。貉非貉。焦梨狗子齿断索。
寻阳乐
作者：无名氏
朝代：隋
体裁：古风

鸡亭故侬去，九里新侬还。送一却迎两，无有暂时闲。
寿阳乐
作者：无名氏
朝代：隋

可怜八公山。在寿阳。别后莫相忘。东台百馀尺。凌风云。别后不忘君。梁长曲水流。明如镜。双林与郎照。辞家远行去。空为君。明知岁月驶。笼窗取凉风。弹素琴。一叹复一吟。夜相思。望不来。人乐我独愁。长淮何烂漫。路悠悠。得当乐忘忧。上我长濑桥。望归路。秋风停欲度。衔泪出伤门。寿阳去。必还当几载。
寿阳乐·其一
作者：无名氏
朝代：隋
体裁：古风

可怜八公山。在寿阳。别后莫相忘。
寿阳乐·其七
作者：无名氏
朝代：隋

长淮何烂漫。路悠悠。得当乐忘忧。
寿阳乐·其三
作者：无名氏
朝代：隋

梁长曲水流。明如镜。双林与郎照。
寿阳乐·其九
作者：无名氏
朝代：隋

衔泪出伤门。寿阳去。必还当几载。
寿阳乐·其二
作者：无名氏
朝代：隋

东台百馀尺。凌风云。别后不忘君。
寿阳乐·其五
作者：无名氏
朝代：隋

笼窗取凉风。弹素琴。一叹复一吟。
寿阳乐·其八
作者：无名氏
朝代：隋

上我长濑桥。望归路。秋风停欲度。
寿阳乐·其四
作者：无名氏
朝代：隋

辞家远行去。空为君。明知岁月驶。
尹喜哀叹五首
作者：无名氏
朝代：隋

尹喜告世人。欲求长生道。莫求时世荣。我昔得道时。身为关府君。一日三赏赐。杂彩以金银。不以为己有。施与贫穷人。白日沾王事。夜便习灵仙。餐松食苦柏。微命乃得存。精诚神明佑。守真仰苍天。感得天地道。遇见老君身。难我以父母。却遗五千文。秘室熟读之。三年易精神。授我仙圣方。都体解自然。我昔上九天，下向视玄冥。但见飞仙士，列翼影清天。朝宗九天主，太上皇老君。涤荡六府中，受读仙圣文。王乔得圣道，游行五岳间。服气食玉英，受命与天并。昔往学道时，登岳历高冈。动见百丈谷，赫赤道里长。有无极神气，何以到西方。元以度赤谷，垂泪数千行。自念宿罪重，五内心摧伤。我昔求道时，径历数千崖。浮游八荒外，徒跣身无衣。东过日出界，西寻清山累。足底重躎生，手中抱少微。道见西王母，问我子何归。耻身不学道，意欲觅仙师。感我精诚至，乞我鞋以衣。尔乃得学道，仙气渐微微。父母怪我晚，昼夜悲嗥啼。大道与俗返，一往不复归。高志日日远，不觉心肝摧。虽得不死道，日月垂微微。心精不退转，今作天人师。昔往学道时，踪迹亦难寻。东到日出界，树木郁郁深。南到阎浮提，大火烧我身。西到俱地？，但见金城门。青龙绕城腹，白虎守城前。冲天金楼殿，太上居湛然。光影耀虚空，仙人绝端严。齐执黄卷书，口诵长生文。北向入玄冥，大水湛湛深。绕天数百迎，足底重躎生。尔乃得仙道，把揽天地神。子能述吾道，白日得升天。
尹喜哀叹五首·其一
作者：无名氏
朝代：隋

尹喜告世人。欲求长生道。莫求时世荣。我昔得道时。身为关府君。一日三赏赐。杂彩以金银。不以为己有。施与贫穷人。白日沾王事。夜便习灵仙。餐松食苦柏。微命乃得存。精诚神明佑。守真仰苍天。感得天地道。遇见老君身。难我以父母。却遗五千文。秘室熟读之。三年易精神。授我仙圣方。都体解自然。
尹喜哀叹五首·其三
作者：无名氏
朝代：隋

昔往学道时，登岳历高冈。动见百丈谷，赫赤道里长。有无极神气，何以到西方。元以度赤谷，垂泪数千行。自念宿罪重，五内心摧伤。
尹喜哀叹五首·其二
作者：无名氏
朝代：隋

我昔上九天，下向视玄冥。但见飞仙士，列翼影清天。朝宗九天主，太上皇老君。涤荡六府中，受读仙圣文。王乔得圣道，游行五岳间。服气食玉英，受命与天并。
尹喜哀叹五首·其五
作者：无名氏
朝代：隋

昔往学道时，踪迹亦难寻。东到日出界，树木郁郁深。南到阎浮提，大火烧我身。西到俱地？，但见金城门。青龙绕城腹，白虎守城前。冲天金楼殿，太上居湛然。光影耀虚空，仙人绝端严。齐执黄卷书，口诵长生文。北向入玄冥，大水湛湛深。绕天数百迎，足底重躎生。尔乃得仙道，把揽天地神。子能述吾道，白日得升天。
尹喜哀叹五首·其五
作者：无名氏
朝代：隋
体裁：古风

昔往学道时，踪迹亦难寻。东到日出界，树木郁郁深。南到阎浮提，大火烧我身。西到俱地𡰱，但见金城门。青龙绕城腹，白虎守城前。冲天金楼殿，太上居湛然。光影耀虚空，仙人绝端严。齐执黄卷书，口诵长生文。北向入玄冥，大水湛湛深。绕天数百迎，足底重躎生。尔乃得仙道，把揽天地神。子能述吾道，白日得升天。
尹喜哀叹五首·其四
作者：无名氏
朝代：隋

我昔求道时，径历数千崖。浮游八荒外，徒跣身无衣。东过日出界，西寻清山累。足底重躎生，手中抱少微。道见西王母，问我子何归。耻身不学道，意欲觅仙师。感我精诚至，乞我鞋以衣。尔乃得学道，仙气渐微微。父母怪我晚，昼夜悲嗥啼。大道与俗返，一往不复归。高志日日远，不觉心肝摧。虽得不死道，日月垂微微。心精不退转，今作天人师。
山阴谣
作者：无名氏
朝代：隋
体裁：句

二傅沈刘。不如一丘。
巴东行人为庾子舆语
作者：无名氏
朝代：隋
体裁：句

淫预如幞本不通。瞿塘水退为庾公。
幽州为卢昌衡卢思道语
作者：无名氏
朝代：隋

卢家千里。释奴龙子。
幽州马客吟歌辞
作者：无名氏
朝代：隋

快马常苦瘦，剿儿常苦贫。黄禾起羸马，有钱始作人。荧荧帐中烛，烛灭不久停。盛时不作乐，春花不重生。南山自言高，只与北山齐。女儿自言好，故入郎君怀。郎著紫裤褶，女著彩夹裙。男女共燕游，黄花生后园。黄花郁金色，绿蛇衔珠丹。辞谢床上女，还我十指环。
幽州马客吟歌辞·其一
作者：无名氏
朝代：隋
体裁：乐府曲辞

快马常苦瘦，剿儿常苦贫。黄禾起羸马，有钱始作人。
幽州马客吟歌辞·其三
作者：无名氏
朝代：隋

南山自言高，只与北山齐。女儿自言好，故入郎君怀。
幽州马客吟歌辞·其二
作者：无名氏
朝代：隋

荧荧帐中烛，烛灭不久停。盛时不作乐，春花不重生。
幽州马客吟歌辞·其五
作者：无名氏
朝代：隋

黄花郁金色，绿蛇衔珠丹。辞谢床上女，还我十指环。
幽州马客吟歌辞·其四
作者：无名氏
朝代：隋

郎著紫裤褶，女著彩夹裙。男女共燕游，黄花生后园。
广平百姓为李波小妹语
作者：无名氏
朝代：隋
体裁：古风

李波小妹字雍容。褰裙逐马如卷蓬。左射右射必叠双。妇女尚如此。男子那可逢。
废帝时童谣三首·其一
作者：无名氏
朝代：隋
体裁：句

白头羊毣秃。羖䍽历头生角。
废帝时童谣三首·其三
作者：无名氏
朝代：隋
体裁：古风

阿𡡉姑。祸也。道人姑夫。死也。
废帝时童谣三首·其二
作者：无名氏
朝代：隋

羊羊吃野草。不吃野草远我道。不远打尔脑。
废帝时童谣三首·其二
作者：无名氏
朝代：隋

羊羊吃野草。不吃野草远我道。不远打尔脑。阿？姑。祸也。道人姑夫。死也。
张敬儿自为歌谣
作者：无名氏
朝代：隋
体裁：古风

天子在何处，宅在赤谷口。天子是阿谁，非猪如是狗。
徐之范引童谣
作者：无名氏
朝代：隋
体裁：古风

周里跂求伽。豹祠嫁石婆。斩冢作媒人。唯得一量紫綖靴。
徐陵引谚
作者：无名氏
朝代：隋
体裁：句

图官在乱世，觅富在荒年。
御史台中为宋游道语
作者：无名氏
朝代：隋
体裁：句

见贼能讨。宋游道。
慕容垂歌辞三曲
作者：无名氏
朝代：隋

慕容攀墙视，吴军无边岸。我身分自当，枉杀墙外汉。慕容愁愤愤，烧香作佛会。愿作墙里燕，高飞出墙外。慕容出墙望，吴军无边岸。咄我臣诸佐，此事可惋叹。
慕容垂歌辞三曲·其一
作者：无名氏
朝代：隋
体裁：古风

慕容攀墙视，吴军无边岸。我身分自当，枉杀墙外汉。
慕容垂歌辞三曲·其三
作者：无名氏
朝代：隋

慕容出墙望，吴军无边岸。咄我臣诸佐，此事可惋叹。
慕容垂歌辞三曲·其二
作者：无名氏
朝代：隋

慕容愁愤愤，烧香作佛会。愿作墙里燕，高飞出墙外。
慕容家自鲁企由谷歌
作者：无名氏
朝代：隋
体裁：古风

郎在十重楼，女在九重阁。郎非黄鹞子，那得云中雀。
折杨柳枝歌
作者：无名氏
朝代：隋
体裁：诗

上马不捉鞭，反拗杨柳枝。
下马吹长笛，愁杀行客儿。
门前一株枣，岁岁不知老。
阿婆不嫁女，那得孙儿抱。
敕敕和力力，女子临窗织。
不闻机杼声，惟闻女叹息。
问女何所思，问女何所忆？
阿婆许嫁女，今年无消息。
折杨柳枝歌
作者：无名氏
朝代：隋

门前一株枣，岁岁不知老。阿婆不嫁女，那得孙儿抱。
折杨柳歌辞
作者：无名氏
朝代：隋

上马不捉鞭，反折杨柳枝。蹀座吹长笛，愁杀行客儿。腹中愁不乐，愿作郎马鞭。出入擐郎臂，蹀座郎膝边。放马两泉泽，忘不著连羁。担鞍逐马走，何见得马骑。遥看孟津河，杨柳郁婆娑。我是虏家儿，不解汉儿歌。健儿须快马，快马须健儿。䟤跋黄尘下，然后别雄雌。
折杨柳歌辞·其一
作者：无名氏
朝代：隋
体裁：乐府曲辞

上马不捉鞭，反折杨柳枝。蹀座吹长笛，愁杀行客儿。
折杨柳歌辞·其三
作者：无名氏
朝代：隋

放马两泉泽，忘不著连羁。担鞍逐马走，何见得马骑。
折杨柳歌辞·其二
作者：无名氏
朝代：隋

腹中愁不乐，愿作郎马鞭。出入擐郎臂，蹀座郎膝边。
折杨柳歌辞·其五
作者：无名氏
朝代：隋

健儿须快马，快马须健儿。䟤跋黄尘下，然后别雄雌。
折杨柳歌辞·其四
作者：无名氏
朝代：隋

遥看孟津河，杨柳郁婆娑。我是虏家儿，不解汉儿歌。
拔蒲·其一
作者：无名氏
朝代：隋
体裁：古风

青蒲衔紫茸，长叶复从风。与君同舟去，拔蒲五湖中。
拔蒲·其二
作者：无名氏
朝代：隋

朝发桂兰渚，昼息桑榆下。与君同拔蒲，竟日不成把。
拔蒲二首
作者：无名氏
朝代：隋
体裁：诗

青蒲衔紫茸，长叶复从风。与君同舟去，拔蒲五湖中。朝发桂兰渚，昼息桑榆下。与君同拔蒲，竟日不成把。
捉搦歌
作者：无名氏
朝代：隋

粟谷难舂付石臼。弊衣难护付巧妇。男儿千凶饱人手。老女不嫁只生口。谁家女子能行步。反著夹禅后裙露。天生男女共一处。愿得两个成翁妪。华阴山头百丈井。下有流水彻骨冷。可怜女子能照影。不见其馀见斜领。黄桑柘屐蒲子履。中央有丝两头系。小时怜母大怜婿。何不早嫁论家计。
捉搦歌·其一
作者：无名氏
朝代：隋
体裁：古风

粟谷难舂付石臼。弊衣难护付巧妇。男儿千凶饱人手。老女不嫁只生口。
捉搦歌·其三
作者：无名氏
朝代：隋

华阴山头百丈井。下有流水彻骨冷。可怜女子能照影。不见其馀见斜领。
捉搦歌·其二
作者：无名氏
朝代：隋

谁家女子能行步。反著夹禅后裙露。天生男女共一处。愿得两个成翁妪。
捉搦歌·其四
作者：无名氏
朝代：隋

黄桑柘屐蒲子履。中央有丝两头系。小时怜母大怜婿。何不早嫁论家计。
攀杨枝
作者：无名氏
朝代：隋
体裁：古风

自从别君来，不复著绫罗。画眉不注口，施朱当柰何。
文宣时谣
作者：无名氏
朝代：隋
体裁：句

马子入石室。三千六百日。
文林馆中为陆乂语
作者：无名氏
朝代：隋
体裁：句

五经无对。有陆乂。
文武舞歌四首 其一 文舞阶步辞
作者：无名氏
朝代：隋
体裁：四言诗

我后降德，肇峻皇基。摇铃大号，振铎命期。云行雨洽，天临地持。茫茫区宇，万代一时。文来武肃，成定于兹。象容则舞，歌德言诗。锵锵金石，列列匏丝。凤仪龙至，乐我雍熙。
文武舞歌四首 其三 武舞阶步辞
作者：无名氏
朝代：隋
体裁：四言诗

大齐统历，天鉴孔昭。金人降泛，火凤来巢。眇均虞德，干戚降苗。夙沙攻主，归我轩朝。礼符揖让，乐契咸韶。蹈扬惟序，律度时调。
文武舞歌四首 其二 文舞辞
作者：无名氏
朝代：隋
体裁：四言诗

皇天有命，归我大齐。受兹华玉，爰锡玄圭。奄家环海，实子蒸黎。图开宝匣，检封芝泥。无思不顺，自东徂西。教南暨朔，罔敢或携。比日之明，如天之大。神化之洽，率土无外。眇眇舟车，华戎毕会。祠我春秋，服我冠带。仪协震象，乐均天籁。蹈武在庭，其容蔼蔼。
文武舞歌四首 其四 武舞辞
作者：无名氏
朝代：隋
体裁：四言诗

天眷横流，宅心玄圣。祖功宗德，重光袭映。我皇恭己，诞膺灵命。宇外斯烛，域中咸镜。悠悠率土，时惟保定。微微动植，莫违其性。仁丰庶物，施洽群生。海宁洛变，契此休明。雅宣茂烈，颂纪英声。铿锽钟鼓，掩抑箫笙。歌之不足，舞以礼成。铄矣王度，缅迈千龄。
文武舞歌四首·文舞阶步辞
作者：无名氏
朝代：隋

我后降德，肇峻皇基。摇铃大号，振铎命期。云行雨洽，天临地持。茫茫区宇，万代一时。文来武肃，成定于兹。象容则舞，歌德言诗。锵锵金石，列列匏丝。凤仪龙至，乐我雍熙。皇天有命，归我大齐。受兹华玉，爰锡玄圭。奄家环海，实子蒸黎。图开宝匣，检封芝泥。无思不顺，自东徂西。教南暨朔，罔敢或携。比日之明，如天之大。神化之洽，率土无外。眇眇舟车，华戎毕会。祠我春秋，服我冠带。仪协震象，乐均天籁。蹈武在庭，其容蔼蔼。大齐统历，天鉴孔昭。金人降泛，火凤来巢。眇均虞德，干戚降苗。夙沙攻主，归我轩朝。礼符揖让，乐契咸韶。蹈扬惟序，律度时调。天眷横流，宅心玄圣。祖功宗德，重光袭映。我皇恭己，诞膺灵命。宇外斯烛，域中咸镜。悠悠率土，时惟保定。微微动植，莫违其性。仁丰庶物，施洽群生。海宁洛变，契此休明。雅宣茂烈，颂纪英声。铿锽钟鼓，掩抑箫笙。歌之不足，舞以礼成。铄矣王度，缅迈千龄。
斛律丰乐歌
作者：无名氏
朝代：隋
体裁：古风

朝亦饮酒醉。暮亦饮酒醉。日日饮酒醉。国计无取次。
时人为丁旿语
作者：无名氏
朝代：隋
体裁：句

勿跋扈。付丁旿。
时人为丁觇语
作者：无名氏
朝代：隋
体裁：句

丁君十纸。不敌王褒数字。
时人为上高里歌
作者：无名氏
朝代：隋
体裁：古风

洛阳城北上高里。殷之顽民昔所止。今日百姓造瓮子。人皆弃去住者耻。
时人为义深语
作者：无名氏
朝代：隋
体裁：句

剑戟森森。李义深。
时人为何子朗语·其一
作者：无名氏
朝代：隋
体裁：句

东海三何。子朗最多。
时人为何子朗语·其二
作者：无名氏
朝代：隋

人中爽爽何子朗。
时人为保妥萧慎语
作者：无名氏
朝代：隋

世有两隽。白杨何妥。青杨萧慎。
时人为元颐元钦语
作者：无名氏
朝代：隋
体裁：句

皇宗略略。寿安思若。
时人为冯祖赵三氏子语
作者：无名氏
朝代：隋
体裁：句

冯祖及赵，秽我凤池。
时人为刘劭刘骏语
作者：无名氏
朝代：隋
体裁：古风

遥望建康城，江水逆流萦。前见子杀父，后见弟杀兄。
时人为刘昉郑译语
作者：无名氏
朝代：隋

刘昉牵前，郑译推后。
时人为刘绘语
作者：无名氏
朝代：隋
体裁：句

刘绘贴宅，别开一门。
时人为唐邕白建言
作者：无名氏
朝代：隋
体裁：句

并州赫赫唐与白。
时人为安丰中山济南三王语
作者：无名氏
朝代：隋
体裁：句

三王楚楚尽琳琅。未若济南备圆方。
时人为宋游道陆操语
作者：无名氏
朝代：隋
体裁：古风

游道狝猴面。陆操科斗形。意识不关貌。何谓丑者必无情。
时人为崔儦李若语
作者：无名氏
朝代：隋

京师灼灼。崔儦李若。
时人为库狄士文语
作者：无名氏
朝代：隋

刺史罗刹政，司马蝮蛇瞋。长史含笑判，清河生吃人。
时人为张周刘三姓语
作者：无名氏
朝代：隋
体裁：句

三人共宅夹清漳。张南周北刘中央。
时人为张氏语
作者：无名氏
朝代：隋
体裁：句

充融卷稷，是为四张。
时人为张氏语
作者：无名氏
朝代：隋
体裁：四言诗

宋称敷演，梁则卷充。清虚学尚，种有其风。
时人为张融陆杲语
作者：无名氏
朝代：隋
体裁：句

无对日下，惟舅与甥。
时人为桓康语
作者：无名氏
朝代：隋
体裁：句

欲侜张。问桓康。
时人为檀道济歌
作者：无名氏
朝代：隋
体裁：句

可怜白浮鸠。枉杀檀江州。
时人为檀道济歌
作者：无名氏
朝代：隋
体裁：句

生人作死别，荼毒当奈何。
时人为沈麟士语
作者：无名氏
朝代：隋
体裁：句

吴差山中有贤士。开门教授居成市。
时人为法上谚
作者：无名氏
朝代：隋
体裁：句

沙弥若来。高座逢灾。
时人为玉莹语
作者：无名氏
朝代：隋
体裁：古风

欲向南，钱可贪。遂向东，为黄铜。
时人为王嶷语
作者：无名氏
朝代：隋
体裁：句

实痴实昏。终得保存。
时人为王延之王僧虔语
作者：无名氏
朝代：隋
体裁：句

二王居平。不送不迎。
时人为王志王彬语
作者：无名氏
朝代：隋
体裁：句

三真六草。为天下宝。
时人为王谢子弟语
作者：无名氏
朝代：隋
体裁：句

谢有览举。王有养炬。
时人为王遵业王延明语
作者：无名氏
朝代：隋
体裁：句

英英济济。王家兄弟。
时人为祖莹袁翻语
作者：无名氏
朝代：隋
体裁：古风

京师楚楚。袁与祖。洛阳翩翩。祖与袁。
时人为胡母颢语
作者：无名氏
朝代：隋
体裁：句

禾绢闭眼诺。胡母大张橐。
时人为荀伯玉语
作者：无名氏
朝代：隋
体裁：句

十敕五令。不如荀伯玉命。
时人为萧晃语
作者：无名氏
朝代：隋
体裁：句

焕焕萧四伞。
时人为裴皇甫二姓兄弟语
作者：无名氏
朝代：隋
体裁：句

诹胜于让。和不如亮。
时人为裴诹柳虬语
作者：无名氏
朝代：隋
体裁：句

经府裴诹。南省柳虬。
时人为贺氏兄弟语
作者：无名氏
朝代：隋
体裁：句

学行可师贺德基，文质彬彬贺德仁。
时人为释贞观语
作者：无名氏
朝代：隋
体裁：句

钱塘有贞观。当天下一半。
时人为释道经慧静语
作者：无名氏
朝代：隋
体裁：古风

洛下长大耳，东阿黑如墨。有问无不酬，有酬无不塞。
时人为阳休之语
作者：无名氏
朝代：隋
体裁：句

能赋能诗。阳休之。
时人为阴凤语
作者：无名氏
朝代：隋
体裁：句

阴生读书不免痴。不识双凤脱人衣。
时人为陈元康语
作者：无名氏
朝代：隋
体裁：句

三崔二张。不如一康。
时人为鲍正语
作者：无名氏
朝代：隋
体裁：句

无处不逢鸟噪，无处不逢鲍佐。
时人评八僧语
作者：无名氏
朝代：隋
体裁：古风

生睿发天真，严观洼流得。慧义彭亨进，寇渊千默塞。
昭明为太子时谣
作者：无名氏
朝代：隋
体裁：古风

鹿子开城门，城门鹿子开。当开复未开，使我心徘徊。城中诸少年，逐欢归去来。
普通中童谣
作者：无名氏
朝代：隋
体裁：句

青丝白马寿阳来。
曲严祖珽为斛律光造谣二首·其一
作者：无名氏
朝代：隋
体裁：句

百升飞上天。明月照长安。
李彪引谚
作者：无名氏
朝代：隋
体裁：句

一日不书。百事荒芜。
杨叛儿
作者：无名氏
朝代：隋

截玉作手钩，七宝光平天。绣沓织成带，严帐信可怜。暂出白门前，杨柳可藏乌。郎作沈水香，侬作博山炉。送郎乘艇子，不作遭风虑。横篙掷去桨，愿倒逐流去。七宝珠络鼓，教郎拍复拍。黄牛细犊儿，杨柳映松柏。欢欲见莲时，移湖安屋里。芙蓉绕床生，眠卧抱莲子。落秦中庭生，诚知非好草。龙头相钩连，见枝如欲绕。杨叛西随曲，柳花经东阴。风流随远近，飘扬闷侬心。
杨叛儿·其一
作者：无名氏
朝代：隋
体裁：古风

截玉作手钩，七宝光平天。绣沓织成带，严帐信可怜。
杨叛儿·其七
作者：无名氏
朝代：隋

落秦中庭生，诚知非好草。龙头相钩连，见枝如欲绕。
杨叛儿·其三
作者：无名氏
朝代：隋

送郎乘艇子，不作遭风虑。横篙掷去桨，愿倒逐流去。
杨叛儿·其五
作者：无名氏
朝代：隋

欢欲见莲时，移湖安屋里。芙蓉绕床生，眠卧抱莲子。
杨叛儿·其八
作者：无名氏
朝代：隋

杨叛西随曲，柳花经东阴。风流随远近，飘扬闷侬心。
杨叛儿·其六
作者：无名氏
朝代：隋

闻欢远行去。送欢至新亭。津逻无侬名。
杨叛儿·其四
作者：无名氏
朝代：隋

七宝珠络鼓，教郎拍复拍。黄牛细犊儿，杨柳映松柏。
杨子术引谣言
作者：无名氏
朝代：隋
体裁：古风

卢十六。稚十四。犍子拍头三十二。
杨白花
作者：无名氏
朝代：隋
体裁：乐府曲辞

阳春二三月。杨柳齐作花。春风一夜入闺闼。杨花飘荡落南家。含情出户脚无力。拾得杨花泪沾臆。秋去春还双燕子。愿衔杨花入窠里。
杨衒之引京师语
作者：无名氏
朝代：隋
体裁：句

洛鲤伊鲂。贵于牛羊。
杨衒之引京师语
作者：无名氏
朝代：隋
体裁：句

白马甜榴。一实直牛。
杨衒之引游侠语
作者：无名氏
朝代：隋
体裁：句

不畏张弓拔刀。唯畏白堕春醪。
杨衒之引秦民语
作者：无名氏
朝代：隋
体裁：句

快马健儿。不如老妪吹篪。
杨衒之引语
作者：无名氏
朝代：隋
体裁：句

洛阳男儿急作髻。瑶光寺尼夺作婿。
杨衒之引谣语
作者：无名氏
朝代：隋
体裁：古风

狱中无系囚，舍内无青州。假令家道恶，腹中不怀愁。
柳彧上表引歌谣
作者：无名氏
朝代：隋

老禾不早杀，馀种秽良田。
柳楷引谣
作者：无名氏
朝代：隋
体裁：句

鸾生十子九子瑖。一子不瑖关中乱。
柳达摩引北方童谣
作者：无名氏
朝代：隋
体裁：句

石头捣两裆。捣青复捣黄。
桑乾乡里为房景伯语
作者：无名氏
朝代：隋
体裁：句

有义有礼。房家兄弟。
梁元帝引谚论占雨
作者：无名氏
朝代：隋
体裁：六言诗

雨月额千里赤。
梁时童谣
作者：无名氏
朝代：隋
体裁：古风

虏万夫。入五湖。城南酒家使虏奴。
梁末童谣
作者：无名氏
朝代：隋
体裁：古风

可怜巴马子，一日行千里。不见马上郎，但有黄尘起。黄尘污人衣，皂荚相料理。
梁武帝接民间为萧恪歌
作者：无名氏
朝代：隋
体裁：古风

江千万。蔡五百。王新车。庾大宅。主人愦愦不如客。
梁武帝时谣
作者：无名氏
朝代：隋
体裁：古风

莫匆匆。且宽公。谁当作天子。草覆车边已。
步虚辞十首
作者：无名氏
朝代：隋

稽首礼太上，烧香归虚无。流明随我回，法轮亦三周。玄愿四大兴，灵庆及王侯。七祖生天堂，煌煌曜景敷。啸歌观大漠，天乐适我娱。斋馨无上德，下仙不与俦。妙想明玄觉，诜诜乘虚游。旋行蹑云纲，乘虚步玄纪。吟咏帝一尊，百关自调理。俯命八海童，仰携高仙子。诸天散香华，翛然灵风起。宿愿定命根，故致高标拟。欢乐太上前，万劫犹未始。嵯峨玄都上，十方宗皇一。苕苕天宝台，光明焰流日。炜烨玉林华，茜粲曜珠实。常念餐元精，炼液固形质。金光散紫微，窈窕大乘逸。俯仰存太上，华景秀丹田。左顾提郁仪，右盼携结璘。六度冠梵行，道德随日新。宿命积福应，闻经若玉亲。天挺超世才，乐诵希微篇。冲虚太和气，吐纳流霞津。胎息静百关，寥寥究三便。泥丸洞明景，遂成金华仙。魔王教授事，故能朝诸天。皆从斋戒起，累功结宿缘。飞行凌太虚，提携高上人。控辔适十方，旋憩玄景阿。仰观劫刃台，俯盻紫云罗。逍遥太上京，相与坐莲华。积学为真人，恬然荣卫和。永享无期寿，万椿奚足多。大道师玄寂，升仙友无英。公子度灵符，太一奉洞章。舍利曜金姿，龙驾欻来迎。天尊盻云舆，飘飘乘虚翔。香花若飞雪，纷蔼茂玄梁。头脑礼金阙，携手邀玉京。骞树圆景园。焕烂七宝林。夭兽三百名。师子巨万寻。飞龙踯躅吟。神凤应节鸣。灵风扇奇华。清香散人衿，自无高仙才。焉能耽此心。严我九龙驾，乘虚以逍遥。八天如指掌，六合何足辽。众仙诵洞玄，太上唱清谣。香花随风散，玉音成紫霄。五苦一时迸，八难顺经寥。妙哉灵宝圃，兴此大法桥。天真帝一宫，蔼蔼冠耀灵。流焕法轮网，旋空入无形。虚皇拊云璈，众真诵洞经。高仙凛手赞，弥劫保利贞。至真无所待，时或辔飞龙。长斋会玄都，鸣玉叩琼钟。十华诸仙集，紫烟结成宫。宝盖罗太上，真人把芙蓉。散花陈我愿，握节徵魔王。法鼓会群仙，灵唱弥不同。无可无不可，思与希微通。
步虚辞十首·其一
作者：无名氏
朝代：隋

稽首礼太上，烧香归虚无。流明随我回，法轮亦三周。玄愿四大兴，灵庆及王侯。七祖生天堂，煌煌曜景敷。啸歌观大漠，天乐适我娱。斋馨无上德，下仙不与俦。妙想明玄觉，诜诜乘虚游。
步虚辞十首·其七
作者：无名氏
朝代：隋

骞树圆景园。焕烂七宝林。夭兽三百名。师子巨万寻。飞龙踯躅吟。神凤应节鸣。灵风扇奇华。清香散人衿，自无高仙才。焉能耽此心。
步虚辞十首·其三
作者：无名氏
朝代：隋

嵯峨玄都上，十方宗皇一。苕苕天宝台，光明焰流日。炜烨玉林华，茜粲曜珠实。常念餐元精，炼液固形质。金光散紫微，窈窕大乘逸。
步虚辞十首·其九
作者：无名氏
朝代：隋

天真帝一宫，蔼蔼冠耀灵。流焕法轮网，旋空入无形。虚皇拊云璈，众真诵洞经。高仙凛手赞，弥劫保利贞。
步虚辞十首·其二
作者：无名氏
朝代：隋

旋行蹑云纲，乘虚步玄纪。吟咏帝一尊，百关自调理。俯命八海童，仰携高仙子。诸天散香华，翛然灵风起。宿愿定命根，故致高标拟。欢乐太上前，万劫犹未始。
步虚辞十首·其五
作者：无名氏
朝代：隋

控辔适十方，旋憩玄景阿。仰观劫刃台，俯盻紫云罗。逍遥太上京，相与坐莲华。积学为真人，恬然荣卫和。永享无期寿，万椿奚足多。
步虚辞十首·其八
作者：无名氏
朝代：隋

严我九龙驾，乘虚以逍遥。八天如指掌，六合何足辽。众仙诵洞玄，太上唱清谣。香花随风散，玉音成紫霄。五苦一时迸，八难顺经寥。妙哉灵宝圃，兴此大法桥。
步虚辞十首·其六
作者：无名氏
朝代：隋

大道师玄寂，升仙友无英。公子度灵符，太一奉洞章。舍利曜金姿，龙驾欻来迎。天尊盻云舆，飘飘乘虚翔。香花若飞雪，纷蔼茂玄梁。头脑礼金阙，携手邀玉京。
步虚辞十首·其十
作者：无名氏
朝代：隋

至真无所待，时或辔飞龙。长斋会玄都，鸣玉叩琼钟。十华诸仙集，紫烟结成宫。宝盖罗太上，真人把芙蓉。散花陈我愿，握节徵魔王。法鼓会群仙，灵唱弥不同。无可无不可，思与希微通。
步虚辞十首·其四
作者：无名氏
朝代：隋

俯仰存太上，华景秀丹田。左顾提郁仪，右盼携结璘。六度冠梵行，道德随日新。宿命积福应，闻经若玉亲。天挺超世才，乐诵希微篇。冲虚太和气，吐纳流霞津。胎息静百关，寥寥究三便。泥丸洞明景，遂成金华仙。魔王教授事，故能朝诸天。皆从斋戒起，累功结宿缘。飞行凌太虚，提携高上人。
武平中童谣
作者：无名氏
朝代：隋
体裁：古风

七月刈禾伤早。九月吃糕正好。十月洗荡饭瓮。十一月出却赵老。
武平中童谣
作者：无名氏
朝代：隋
体裁：古风

和士开。七月三十日。将你向南台。
武平元年童谣
作者：无名氏
朝代：隋
体裁：句

狐截尾。你欲除我我除你。
武平末童谣
作者：无名氏
朝代：隋
体裁：句

黄花势欲落。清尊但满酌。
武成时童谣
作者：无名氏
朝代：隋
体裁：句

九龙母死不作孝。
武成殂后谣
作者：无名氏
朝代：隋
体裁：古风

千钱买果园，中有芙蓉树。破家不分明，莲子随它去。
民间为奚显度谣
作者：无名氏
朝代：隋
体裁：句

宁得建康压额。不能受奚度拍。
民间为谢灵运谣
作者：无名氏
朝代：隋
体裁：句

四人挈衣裙，三人捉坐席。
永元中童谣
作者：无名氏
朝代：隋
体裁：古风

野猪虽嗃嗃，马子空闾渠。不知龙与虎，饮食江南墟。七九六十三，广莫人无馀。乌集传舍头，今汝得宽休。但看三八后，摧折景阳楼。
永元元年童谣
作者：无名氏
朝代：隋
体裁：古风

洋洋千里流，流翣东城头。乌马乌皮裤，三更相告诉。脚跛不得起，误杀老姥子。
永光初谣言
作者：无名氏
朝代：隋
体裁：句

湘州出天子。
永明中虏中童谣
作者：无名氏
朝代：隋
体裁：句

黑水流北。赤火入齐。
永明中魏地童谣
作者：无名氏
朝代：隋
体裁：句

赤火南流丧南国。
永明初歌
作者：无名氏
朝代：隋
体裁：句

白马向城啼，欲得城边草。
江陵童谣
作者：无名氏
朝代：隋
体裁：古风

苦竹町。市南有好井。荆州军。杀侯景。
汨罗土人为屈原歌
作者：无名氏
朝代：隋

何由得渡湖。
沈麟士引童谣
作者：无名氏
朝代：隋
体裁：古风

金鹅鸣。沈氏兴。代代出公卿。
沐浴子
作者：无名氏
朝代：隋

澡身经兰泛，濯发傃芳洲。折荣聊踯躅，攀桂且淹留。
河东民为元淑谣
作者：无名氏
朝代：隋
体裁：四言诗

泰州河东，杼柚代舂。元公至止，田畴始理。
河北民为裴侠歌
作者：无名氏
朝代：隋
体裁：四言诗

肥鲜不食，丁庸不取。裴公贞惠，为世规矩。
泰始中童谣
作者：无名氏
朝代：隋
体裁：句

东城出天子。
泽雉
作者：无名氏
朝代：隋

擅场延绣颈，朝飞弄绮翼。饮啄常自在，惊雄恒不息。
洛中童谣二首·其一
作者：无名氏
朝代：隋
体裁：古风

三月末。四月初。杨灰簸土觅真珠。
洛中童谣二首·其二
作者：无名氏
朝代：隋

头去项，脚根齐。驱上树，不须梯。
洛阳童谣
作者：无名氏
朝代：隋
体裁：句

名军大将莫自牢。千兵万马避白袍。
济北民为崔伯谦歌
作者：无名氏
朝代：隋
体裁：古风

崔府君。能治政。易鞭鞭。布威德。民无争。
淳于王歌
作者：无名氏
朝代：隋

肃肃河中育，育熟须含黄。独坐空房中，思我百媚郎。百媚在城中，千媚在中央。但使心相念，高城何所妨。
淳于王歌·其一
作者：无名氏
朝代：隋
体裁：古风

肃肃河中育，育熟须含黄。独坐空房中，思我百媚郎。
淳于王歌·其二
作者：无名氏
朝代：隋

百媚在城中，千媚在中央。但使心相念，高城何所妨。
清河民为宋世良谣·其一
作者：无名氏
朝代：隋
体裁：句

宁度东吴会稽。不历成公曲堤。
清河民为宋世良谣·其二
作者：无名氏
朝代：隋
体裁：句

曲堤虽险贼何益。但有宋公自屏迹。
清河民为曲堤语
作者：无名氏
朝代：隋

宁度江吴会稽。不历成公曲堤。
清溪谚
作者：无名氏
朝代：隋
体裁：句

扬州青。是鬼营。
湘东王府中为鱼宏徐绲谣
作者：无名氏
朝代：隋
体裁：句

北路鱼。南路徐。
湘川渔者歌
作者：无名氏
朝代：隋
体裁：句

帆随湘转。望衡九面。
炀帝幸江南时闻民歌
作者：无名氏
朝代：隋

我儿征辽东，饿死青山下。今我挽龙舟，又困随堤道。方今天下饥，路粮无些小。前去三千程，此身安可保。寒骨枕荒沙，幽魂泣烟草。悲损门内妻，望断吾家老。安得义男儿，焚此无主尸。引其孤魂回，负其白骨归。
炀帝时童谣
作者：无名氏
朝代：隋

萧萧亦复起。
犬妖歌
作者：无名氏
朝代：隋
体裁：古风

言我不能歌，听我歌梅花。今年故复可，柰汝明年何。
玄卿镜铭
作者：无名氏
朝代：隋
体裁：古风

日初升，月初盈。纤翳不生，肖兹万形。是曰撄宁，莹虚太清。
玉浆泉谣
作者：无名氏
朝代：隋
体裁：四言诗

我有丹阳，山出玉浆。济我民夷，神乌来翔。
王劭引枯树歌
作者：无名氏
朝代：隋

老子庙前古枯树。东南枝如伞。圣主从此去。
王子思归歌
作者：无名氏
朝代：隋

洞庭兮木秋。涔阳兮草衰。去千乘之家国。作咸阳之布衣。
琅琊王歌辞
作者：无名氏
朝代：隋

新买五尺刀，悬著中梁柱。一日三摩娑，剧于十五女。琅琊复琅琊，琅琊大道王。阳春二三月，单衫绣裲裆。东山看西水，水流盘石间。公死姥更嫁，孤儿甚可怜。琅琊复琅琊，琅琊大道王。鹿鸣思长章，愁人思故乡。长安十二门，光门最妍雅。渭水从垄来，浮游渭桥下。琅琊复琅琊，女郎大道王。孟阳三四月，移铺逐阴凉。客行依主人，愿得主人强。猛虎依深山，愿得松柏长。懀马高缠鬃，遥知身是龙。谁能骑此马，唯有广平公。
琅琊王歌辞·其一
作者：无名氏
朝代：隋
体裁：乐府曲辞

新买五尺刀，悬著中梁柱。一日三摩娑，剧于十五女。
琅琊王歌辞·其七
作者：无名氏
朝代：隋

客行依主人，愿得主人强。猛虎依深山，愿得松柏长。
琅琊王歌辞·其三
作者：无名氏
朝代：隋

东山看西水，水流盘石间。公死姥更嫁，孤儿甚可怜。
琅琊王歌辞·其二
作者：无名氏
朝代：隋

琅琊复琅琊，琅琊大道王。阳春二三月，单衫绣裲裆。
琅琊王歌辞·其五
作者：无名氏
朝代：隋

长安十二门，光门最妍雅。渭水从垄来，浮游渭桥下。
琅琊王歌辞·其八
作者：无名氏
朝代：隋

懀马高缠鬃，遥知身是龙。谁能骑此马，唯有广平公。
琅琊王歌辞·其六
作者：无名氏
朝代：隋

琅琊复琅琊，女郎大道王。孟阳三四月，移铺逐阴凉。
琅琊王歌辞·其四
作者：无名氏
朝代：隋

琅琊复琅琊，琅琊大道王。鹿鸣思长章，愁人思故乡。
白帝歌
作者：无名氏
朝代：隋

六甲抱金关，七政守灵坛。流铃掷化火，威剑巨龙蟠。恳彼素灵真，明宪孰敢干。束制妖鬼魔，凛落霄风寒。沴气既已息，万天俄而安。真俦荷太庇，抵颡相歌让。
白附鸠
作者：无名氏
朝代：隋
体裁：古风

石头龙尾弯，新亭送客渚。酤酒不取钱，郎能饮几许。
百姓为东昏侯歌
作者：无名氏
朝代：隋
体裁：古风

阅武堂。种杨柳。至尊屠肉。藩妃酤酒。
百姓为公孙轨语
作者：无名氏
朝代：隋
体裁：句

驴无强弱，辅脊自壮。
百姓为萧正德父子谣
作者：无名氏
朝代：隋
体裁：句

宁逢五虎入市。不欲见临贺父子。
百姓为袁粲褚彦回语
作者：无名氏
朝代：隋
体裁：古风

可怜石头城。宁为袁粲死。不作褚渊生。
皇夏
作者：无名氏
朝代：隋
体裁：四言诗

礼终三爵，乐奏九成。允也天子，穹壤和平。载色载笑，反寝晏息。一人有祉，百神奉职。
相府为裴汉语
作者：无名氏
朝代：隋
体裁：句

日下粲烂有裴汉。
省中为祖珽裴让之语
作者：无名氏
朝代：隋
体裁：句

多奇多能祖孝徵，能赋能诗裴让之。
省中为贺琛语
作者：无名氏
朝代：隋
体裁：句

上殿不下有贺雅。
石城乐
作者：无名氏
朝代：隋

生长石城下，开窗对城楼。城中诸少年，出入见依投。阳春百花生，摘插环髻前。捥指蹋忘愁，相与及盛年。布帆百馀幅，环环在江津。执手双泪落，何时见欢还。大艑载三千，渐水丈五馀。水高不得渡，与欢合生居。闻欢远行去，相送方山亭。风吹黄蘖藩，恶闻苦篱声。
石城乐·其一
作者：无名氏
朝代：隋
体裁：古风

生长石城下，开窗对城楼。城中诸少年，出入见依投。
石城乐·其三
作者：无名氏
朝代：隋

布帆百馀幅，环环在江津。执手双泪落，何时见欢还。
石城乐·其二
作者：无名氏
朝代：隋

阳春百花生，摘插环髻前。捥指蹋忘愁，相与及盛年。
石城乐·其五
作者：无名氏
朝代：隋

闻欢远行去，相送方山亭。风吹黄蘖藩，恶闻苦篱声。
石城乐·其四
作者：无名氏
朝代：隋

大艑载三千，渐水丈五馀。水高不得渡，与欢合生居。
碧玉歌
作者：无名氏
朝代：隋

碧玉破瓜时，郎为情颠倒。芙蓉陵霜荣，秋容故尚好。碧玉小家女，不敢攀贵德。感郎千金意，惭无倾城色。
碧玉歌·其一
作者：无名氏
朝代：隋
体裁：古风

碧玉破瓜时，郎为情颠倒。芙蓉陵霜荣，秋容故尚好。
碧玉歌·其二
作者：无名氏
朝代：隋

碧玉小家女，不敢攀贵德。感郎千金意，惭无倾城色。
碧落空歌
作者：无名氏
朝代：隋

妙哉元始道，大梵敷真文。上开龙汉劫，焕烂光彩分。三十二天书，五老赤字传。垂慈度生死，郁勃吐祥云。中有长命诀，植芽炼飞仙。开函发玄奥，稽首生精勤。仰思高灵降，乘气归三清。
祀五帝于明堂乐歌十一首 其一 肆夏乐
作者：无名氏
朝代：隋

国际崇祀，严恭有闻。荒华胥暨，乐我大君。冕瑞有列，禽帛载叙。群后师师，威仪容与。执礼辨物，司乐考章。率由靡坠，休有烈光。
祀五帝于明堂乐歌十一首 其七 高明乐
作者：无名氏
朝代：隋

度几筵，辟牖户。礼上帝，感皇祖。酌惟絜，涤以清。荐心款，达神明。
祀五帝于明堂乐歌十一首 其三 武德乐
作者：无名氏
朝代：隋

我惟我祖，自天之命。道被归仁，时屯启圣。运钟千祀，授手万姓。夷凶掩虐，匡颓翼正。载经载营，庶士咸宁。九功以洽，七德兼盈。丹书入告，玄玉来呈。露甘泉白，云郁河清。声教咸往，舟车毕会。仁加有形，化浃无外。严亲惟重，陟配惟大。既佑斯歌，率土攸赖。
祀五帝于明堂乐歌十一首 其九 皇夏乐
作者：无名氏
朝代：隋

恭祀洽。盛礼宣。英猷烂层景。广泽同深泉。上灵钟百福。群神归万年。月轨咸梯岫。日域尽浮川。瑞鸟飞玄扈。潜鳞跃翠连。皇家膺宝历。两地复参天。
祀五帝于明堂乐歌十一首 其二 高明乐
作者：无名氏
朝代：隋

祖德光，国图昌。祗上帝，礼四方。辟紫宫，动华阙。龙虎奋，风云发。飞朱雀，从玄武。携日月，带雷雨。耀宇内，溢区中。眷帝道，感皇风。帝道康，皇风扇。粢盛列，椒醑荐。神且宁，会五精。归福禄，幸闾亭。
祀五帝于明堂乐歌十一首 其二 高明乐
作者：无名氏
朝代：隋

祖德光，国图昌。祗上帝，礼四方。辟紫宫，动华阙。龙虎奋，风云发。飞朱雀，从玄武。携日月，带雷雨。耀宇内，溢区中。眷帝道，感皇风。帝道康，皇风扇。粢盛列，椒醑荐。神且宁，会五精。归福禄，幸闾亭。度几筵，辟牖户。礼上帝，感皇祖。酌惟絜，涤以清。荐心款，达神明。青阳奏，发朱明。歌西皓，唱玄冥。大礼罄，广乐成。神心怿，将远征。饰龙驾，矫凤旌。指阊阖，憩层城。出温谷，迈炎庭。跨西汜，过北溟。忽万亿，耀光精。比电骛，与雷行。嗟皇道，怀万灵。固王业，震天声。
祀五帝于明堂乐歌十一首 其五 昭夏乐
作者：无名氏
朝代：隋

我将宗祀，夤献厥诚。鞠躬如在，侧听无声。荐色斯纯，呈气斯臭。有涤有濯，惟神其佑。五方来格，一人多祉。明德惟馨，于穆不已。
祀五帝于明堂乐歌十一首 其八 高明乐
作者：无名氏
朝代：隋

帝精来降，应我明德。礼殚义展，流祉邦国。既受多祉，实资孝敬。祀谒其诚，荷天休命。
祀五帝于明堂乐歌十一首 其六 皇夏乐
作者：无名氏
朝代：隋

象乾上构，仪坤下基。集灵崇祖，永言孝思。室陈簋豆，庭罗悬佾。夙夜畏威，保兹贞吉。舞贵其夜，歌重其升。降斯百禄，惟飨惟应。
祀五帝于明堂乐歌十一首 其十 高明乐
作者：无名氏
朝代：隋

青阳奏，发朱明。歌西皓，唱玄冥。大礼罄，广乐成。神心怿，将远征。饰龙驾，矫凤旌。指阊阖，憩层城。出温谷，迈炎庭。跨西汜，过北溟。忽万亿，耀光精。比电骛，与雷行。嗟皇道，怀万灵。固王业，震天声。
祀五帝于明堂乐歌十一首 其十一 皇夏乐
作者：无名氏
朝代：隋

文物备矣，声明有章。登荐惟肃，礼邈前王。鬯齐云终，折旋告罄。穆穆旒冕，蕴诚毕敬。屯卫按部，銮跸回途。暂留紫殿，将及清都。
祀五帝于明堂乐歌十一首 其四 昭夏乐
作者：无名氏
朝代：隋

孝享不匮，精洁临年。涤牢委溢，形色博牷。于以用之，言承歆祀。肃肃威仪，敢不敬止。载饬载省，惟牛惟羊。明神有察，保兹万方。
祀五帝于明堂乐歌十一首·肆夏乐
作者：无名氏
朝代：隋

国际崇祀，严恭有闻。荒华胥暨，乐我大君。冕瑞有列，禽帛载叙。群后师师，威仪容与。执礼辨物，司乐考章。率由靡坠，休有烈光。我惟我祖，自天之命。道被归仁，时屯启圣。运钟千祀，授手万姓。夷凶掩虐，匡颓翼正。载经载营，庶士咸宁。九功以洽，七德兼盈。丹书入告，玄玉来呈。露甘泉白，云郁河清。声教咸往，舟车毕会。仁加有形，化浃无外。严亲惟重，陟配惟大。既佑斯歌，率土攸赖。孝享不匮，精洁临年。涤牢委溢，形色博牷。于以用之，言承歆祀。肃肃威仪，敢不敬止。载饬载省，惟牛惟羊。明神有察，保兹万方。我将宗祀，夤献厥诚。鞠躬如在，侧听无声。荐色斯纯，呈气斯臭。有涤有濯，惟神其佑。五方来格，一人多祉。明德惟馨，于穆不已。象乾上构，仪坤下基。集灵崇祖，永言孝思。室陈簋豆，庭罗悬佾。夙夜畏威，保兹贞吉。舞贵其夜，歌重其升。降斯百禄，惟飨惟应。帝精来降，应我明德。礼殚义展，流祉邦国。既受多祉，实资孝敬。祀谒其诚，荷天休命。文物备矣，声明有章。登荐惟肃，礼邈前王。鬯齐云终，折旋告罄。穆穆旒冕，蕴诚毕敬。屯卫按部，銮跸回途。暂留紫殿，将及清都。
祖珽引魏世谣
作者：无名氏
朝代：隋
体裁：句

河南种谷河北生。白杨树头金鸡鸣。
祠洛水歌
作者：无名氏
朝代：隋

洛阳之水，其色苍苍。祠祭大泽，倏忽南临。洛滨醊祷，色连三光。
第二色界魔王之章
作者：无名氏
朝代：隋

落落高照明气四骞，梵行诸天周回十方。无量大神皆由我身，我有洞章万遍成仙。仙道贵度鬼道相连，天地眇莽秽气氛氛。三界乐兮过之常存，身入我界体入自然。此时乐兮薄由我恩，龙汉荡荡何能别真。我界难度故作洞文，变化飞空以试尔身。成败懈退度者几人，笑而不度故为歌音。
紫骝马歌
作者：无名氏
朝代：隋
体裁：古风

独柯不成树，独树不成林。念郎锦裲裆，恒长不忘心。
紫骝马歌辞
作者：无名氏
朝代：隋

烧火烧野田，野鸭飞上天。童男娶寡妇，壮女笑杀人。高高山头树，风吹叶落去。一去数千里，何当还故处。十五从军征，八十始得归。道逢乡里人，家中有阿谁。遥看是君家，松柏冢累累。兔从狗窦入，雉从梁上飞。中庭生旅谷，井上生旅葵。舂谷持作饭，采葵持作羹。羹饭一时熟，不知饴阿谁。出门东向望，泪落沾我衣。
紫骝马歌辞·其一
作者：无名氏
朝代：隋
体裁：乐府曲辞

烧火烧野田，野鸭飞上天。童男娶寡妇，壮女笑杀人。
紫骝马歌辞·其三
作者：无名氏
朝代：隋

十五从军征，八十始得归。道逢乡里人，家中有阿谁。
紫骝马歌辞·其二
作者：无名氏
朝代：隋

高高山头树，风吹叶落去。一去数千里，何当还故处。
紫骝马歌辞·其五
作者：无名氏
朝代：隋

中庭生旅谷，井上生旅葵。舂谷持作饭，采葵持作羹。
紫骝马歌辞·其六
作者：无名氏
朝代：隋

羹饭一时熟，不知饴阿谁。出门东向望，泪落沾我衣。
紫骝马歌辞·其四
作者：无名氏
朝代：隋

遥看是君家，松柏冢累累。兔从狗窦入，雉从梁上飞。
老君十六变词
作者：无名氏
朝代：隋

一变之时。生在南方亦如火。出胎堕地能独坐。合口诵经声璅璅。眼中泪出珠子䂺。父母世间惊怪我。复畏寒冻来结果。身着天衣谁知我。二变之时。生在西岳在汉川。寄生王家练精神。出胎堕地谁语言。晃晃昱昱似金银。三十六色绮罗文。国王欢喜会群臣。英儒雅士平论。忽然变化作大人。发眉皓白头柱天。三变之时。变形易体在北方。出胎堕地能居床。合口诵经声琅琅。额上三午十二行。两手不门把文章。配名天地厚阴阳。从石入金快翱翔。四变之时。生在东方身青葱。出胎堕地能瞳舂。合口诵经声雍雍。白日母抱夜乘龙。昆仑山上或西东。上天入地登虚空。仙人侍从数万里。当此之时神气通。五变之时。生在中都在洛川。嵩高少室岭岑颠。中央修福十万年。教授仙人数万千。齐得升天入青云。降鉴周室八百年。运终数尽向罽宾。化胡成佛还东秦。敷杨道教整天文。六变之时。生在乾地西北角。图画天地立五岳。处置星辰叙四渎。二十八宿注乡曲。日月照曜为下国。走如流水得周局。智者察之知急速。雨泽以时熟五䅽。万人食之大化足。七变之时。生在北方在海嵎。出胎堕地声由由。好喜歌舞无忧愁。造作音乐作箜篌。万帝来请用解忧。黄河为路行竟头。一身涉世快游游。八变之时。生在东北在艮地。图尽天地我次比。白衣居士维靡诘。欲结坐禅须谙气。通畅经书有舍利。见吾相好须信企。感子单诚不延次。齐得升天不堕地。九变之时。下人黄泉正地柱。开辟天地施地户。四气非阳立冥所。虽有人民不能语。吾入身中施六府。胁为傍通心为主。从此以来能言语。尊卑大小有次绪。万天称传道为父。十变之时。生在东南出风门。尽出天道安山川。置立五岳集灵仙。吹嘘寒暑生万民。烦气众生人得真。置立五藏施心神。动作六神能语言。有生有死须臾间。如水东流何时还。邂逅相代不得停。何不习善求长生。槃散流俗入胶盆。不能免离丧子身。欲求度世于中禅。搦心不坚固仙根。音聋音哑都不伦。由子前身谤经文。论说道士毁圣人。在恶必报受罪缘。但勤自责莫怨天。十一变之时。生在南方阎浮地。造作天地有作为。化生万物由婴儿。阴阳相对共相随。众生禀气各自为。番息众多满地池。生活自卫由乘靡。劫数灭尽一时亏。洪水滔天到月支。选擢种民留伏羲。思之念之立僧秪。唯有大圣共相知。十二变之时。生在西南在黄昏。时人厌贱还？身。善权方略更受新。寄胎托俗蟒蛇身。胎中诵经不遇人。左胁而出不由关。堕地七步杂秽间。九龙洗浴人不闻。国王欢喜立东宫。与迎新妇守衢夷。八百伎女营乐身。八研四升不破禅。破散库藏施贫人。道十八人诣宫门。贾作大丑婆罗门。借问太子何时还。王心不语动王情。骑王白象触王瞋。先师知意不与言。？著擅特在丘。投身饿虎求道门。变为白狗数百身。稽骨须弥示后人。传语后学须精勤。莫贪秽辱丧子身。沉累六趣更生难。不信我语至时看。十三变之时。变形易体在罽宾。从天而下无根元。号作弥勒金刚身。胡人不识举邪神。兴兵动众围圣人。积薪国北烧老君。太上慈悯怜众生。渐渐诱进说法轮。剔其须发作道人。横被无领涅槃僧。蒙头著领待老君。手捉锡杖惊地虫。卧便思神起诵经。佛气错乱欲东秦。梦应明帝张愆迎。白象驮经诣洛城。汉家立子无人情。舍家父母习沙门。亦无至心逃避兵。不玩道法贪治生。搦心不坚还俗经。八万四千应罪缘。破塔怀庙诛道人。打？铜像削取金。未荣几时还造新。虽得存立帝恐心。十四变之时。变形易像在金卫。沙门闱城说经偈。至著罪人未可济。胡人闻之心恐怪。将从群党来朝拜。叩头悔过求受戒。克肌克骨誓不退。烧指练臂自盟誓。男不妻娶坐思禅。死为尸陁喂鹰鹯。迁神涅槃舍利弗。骨得八百升散诸国。如此迁达离烦欲。苦身求道立可得。十五变之时。西向教化到罽宾。胡国相厘还迦夷。侵境暴耗买育人。男子守塞忧婆夷。吾入国中作善词。说化男子受三归。渐渐诱进说法轮。剔其须发作道人。阳为和上阴阿尼。假作父母度僧尼。师徒相度理无私。迁神涅槃归紫微。四镇安穆和我神。胡人思念长吁啼。铸作金像法我形。三时入礼求长生。寂寂寞寞不应人。低头视地仰看天。大圣正真何时还。十六变之时。生在蒲林号有遮。大富长者树提阇。有一手巾像龙蛇。遣风吹去到王家。国王得之大叹吒。兴兵动众来向家。离舍百里见莲花。国有审看一月夜。王心恶之欲破家。忽然变化白净舍。出家求道号释迦。五百岁之时。乘龙驾虎道得昌。汉地广大历记长。三十六人计弟兄。超度北阙云中翔。新卢酒出俱行尝。娥媚出边作细昌。当此之时乐未央。伊耶乐生寿命长。六百岁之时。一世以去二世归。城郭如故时人非。观者众多知我谁。死生各异令人悲。何不学道世欲衰。踟蹰西北长吁谁。伊耶乐生治太微。
老君十六变词·其一
作者：无名氏
朝代：隋

一变之时。生在南方亦如火。出胎堕地能独坐。合口诵经声璅璅。眼中泪出珠子䂺。父母世间惊怪我。复畏寒冻来结果。身着天衣谁知我。
老君十六变词·其七
作者：无名氏
朝代：隋

七变之时。生在北方在海嵎。出胎堕地声由由。好喜歌舞无忧愁。造作音乐作箜篌。万帝来请用解忧。黄河为路行竟头。一身涉世快游游。
老君十六变词·其三
作者：无名氏
朝代：隋

三变之时。变形易体在北方。出胎堕地能居床。合口诵经声琅琅。额上三午十二行。两手不门把文章。配名天地厚阴阳。从石入金快翱翔。
老君十六变词·其九
作者：无名氏
朝代：隋

九变之时。下人黄泉正地柱。开辟天地施地户。四气非阳立冥所。虽有人民不能语。吾入身中施六府。胁为傍通心为主。从此以来能言语。尊卑大小有次绪。万天称传道为父。
老君十六变词·其二
作者：无名氏
朝代：隋

二变之时。生在西岳在汉川。寄生王家练精神。出胎堕地谁语言。晃晃昱昱似金银。三十六色绮罗文。国王欢喜会群臣。英儒雅士平论。忽然变化作大人。发眉皓白头柱天。
老君十六变词·其五
作者：无名氏
朝代：隋

五变之时。生在中都在洛川。嵩高少室岭岑颠。中央修福十万年。教授仙人数万千。齐得升天入青云。降鉴周室八百年。运终数尽向罽宾。化胡成佛还东秦。敷杨道教整天文。
老君十六变词·其八
作者：无名氏
朝代：隋

八变之时。生在东北在艮地。图尽天地我次比。白衣居士维靡诘。欲结坐禅须谙气。通畅经书有舍利。见吾相好须信企。感子单诚不延次。齐得升天不堕地。
老君十六变词·其六
作者：无名氏
朝代：隋

六变之时。生在乾地西北角。图画天地立五岳。处置星辰叙四渎。二十八宿注乡曲。日月照曜为下国。走如流水得周局。智者察之知急速。雨泽以时熟五䅽。万人食之大化足。
老君十六变词·其十
作者：无名氏
朝代：隋

十变之时。生在东南出风门。尽出天道安山川。置立五岳集灵仙。吹嘘寒暑生万民。烦气众生人得真。置立五藏施心神。动作六神能语言。有生有死须臾间。如水东流何时还。邂逅相代不得停。何不习善求长生。槃散流俗入胶盆。不能免离丧子身。欲求度世于中禅。搦心不坚固仙根。音聋音哑都不伦。由子前身谤经文。论说道士毁圣人。在恶必报受罪缘。但勤自责莫怨天。
老君十六变词·其十一
作者：无名氏
朝代：隋

十一变之时。生在南方阎浮地。造作天地有作为。化生万物由婴儿。阴阳相对共相随。众生禀气各自为。番息众多满地池。生活自卫由乘靡。劫数灭尽一时亏。洪水滔天到月支。选擢种民留伏羲。思之念之立僧秪。唯有大圣共相知。
老君十六变词·其十七
作者：无名氏
朝代：隋

五百岁之时。乘龙驾虎道得昌。汉地广大历记长。三十六人计弟兄。超度北阙云中翔。新卢酒出俱行尝。娥媚出边作细昌。当此之时乐未央。伊耶乐生寿命长。
老君十六变词·其十三
作者：无名氏
朝代：隋

十三变之时。变形易体在罽宾。从天而下无根元。号作弥勒金刚身。胡人不识举邪神。兴兵动众围圣人。积薪国北烧老君。太上慈悯怜众生。渐渐诱进说法轮。剔其须发作道人。横被无领涅槃僧。蒙头著领待老君。手捉锡杖惊地虫。卧便思神起诵经。佛气错乱欲东秦。梦应明帝张愆迎。白象驮经诣洛城。汉家立子无人情。舍家父母习沙门。亦无至心逃避兵。不玩道法贪治生。搦心不坚还俗经。八万四千应罪缘。破塔怀庙诛道人。打？铜像削取金。未荣几时还造新。虽得存立帝恐心。
老君十六变词·其十三
作者：无名氏
朝代：隋
体裁：古风

十三变之时。变形易体在罽宾。从天而下无根元。号作弥勒金刚身。胡人不识举邪神。兴兵动众围圣人。积薪国北烧老君。太上慈悯怜众生。渐渐诱进说法轮。剔其须发作道人。横被无领涅槃僧。蒙头著领待老君。手捉锡杖惊地虫。卧便思神起诵经。佛气错乱欲东秦。梦应明帝张愆迎。白象驮经诣洛城。汉家立子无人情。舍家父母习沙门。亦无至心逃避兵。不玩道法贪治生。搦心不坚还俗经。八万四千应罪缘。破塔怀庙诛道人。打𣀮铜像削取金。未荣几时还造新。虽得存立帝恐心。
老君十六变词·其十二
作者：无名氏
朝代：隋

十二变之时。生在西南在黄昏。时人厌贱还？身。善权方略更受新。寄胎托俗蟒蛇身。胎中诵经不遇人。左胁而出不由关。堕地七步杂秽间。九龙洗浴人不闻。国王欢喜立东宫。与迎新妇守衢夷。八百伎女营乐身。八研四升不破禅。破散库藏施贫人。道十八人诣宫门。贾作大丑婆罗门。借问太子何时还。王心不语动王情。骑王白象触王瞋。先师知意不与言。？著擅特在丘。投身饿虎求道门。变为白狗数百身。稽骨须弥示后人。传语后学须精勤。莫贪秽辱丧子身。沉累六趣更生难。不信我语至时看。
老君十六变词·其十二
作者：无名氏
朝代：隋
体裁：古风

十二变之时。生在西南在黄昏。时人厌贱还𠈣身。善权方略更受新。寄胎托俗蟒蛇身。胎中诵经不遇人。左胁而出不由关。堕地七步杂秽间。九龙洗浴人不闻。国王欢喜立东宫。与迎新妇守衢夷。八百伎女营乐身。八研四升不破禅。破散库藏施贫人。道十八人诣宫门。贾作大丑婆罗门。借问太子何时还。王心不语动王情。骑王白象触王瞋。先师知意不与言。𡒨著擅特在丘。投身饿虎求道门。变为白狗数百身。稽骨须弥示后人。传语后学须精勤。莫贪秽辱丧子身。沉累六趣更生难。不信我语至时看。
老君十六变词·其十五
作者：无名氏
朝代：隋

十五变之时。西向教化到罽宾。胡国相厘还迦夷。侵境暴耗买育人。男子守塞忧婆夷。吾入国中作善词。说化男子受三归。渐渐诱进说法轮。剔其须发作道人。阳为和上阴阿尼。假作父母度僧尼。师徒相度理无私。迁神涅槃归紫微。四镇安穆和我神。胡人思念长吁啼。铸作金像法我形。三时入礼求长生。寂寂寞寞不应人。低头视地仰看天。大圣正真何时还。
老君十六变词·其十八
作者：无名氏
朝代：隋

六百岁之时。一世以去二世归。城郭如故时人非。观者众多知我谁。死生各异令人悲。何不学道世欲衰。踟蹰西北长吁谁。伊耶乐生治太微。
老君十六变词·其十六
作者：无名氏
朝代：隋

十六变之时。生在蒲林号有遮。大富长者树提阇。有一手巾像龙蛇。遣风吹去到王家。国王得之大叹吒。兴兵动众来向家。离舍百里见莲花。国有审看一月夜。王心恶之欲破家。忽然变化白净舍。出家求道号释迦。
老君十六变词·其十四
作者：无名氏
朝代：隋

十四变之时。变形易像在金卫。沙门闱城说经偈。至著罪人未可济。胡人闻之心恐怪。将从群党来朝拜。叩头悔过求受戒。克肌克骨誓不退。烧指练臂自盟誓。男不妻娶坐思禅。死为尸陁喂鹰鹯。迁神涅槃舍利弗。骨得八百升散诸国。如此迁达离烦欲。苦身求道立可得。
老君十六变词·其四
作者：无名氏
朝代：隋

四变之时。生在东方身青葱。出胎堕地能瞳舂。合口诵经声雍雍。白日母抱夜乘龙。昆仑山上或西东。上天入地登虚空。仙人侍从数万里。当此之时神气通。
聂包鬼歌
作者：无名氏
朝代：隋
体裁：古风

花盈盈。正间行。当归不闻死复生。
臧质引童谣
作者：无名氏
朝代：隋
体裁：句

虏马渡江水，佛狸死卯年。
舆地志引谚
作者：无名氏
朝代：隋
体裁：句

生东吴。死丹徒。
荀伯玉闻青衣小儿语
作者：无名氏
朝代：隋
体裁：句

草中肃。九五相追逐。
荆州民为始兴王憺歌
作者：无名氏
朝代：隋
体裁：古风

始兴王。民之爹。赴人急。如水火。何时复来哺乳我。
莫愁乐
作者：无名氏
朝代：隋

莫愁在何处，莫愁石城西。艇子打两桨，催送莫愁来。闻欢下扬州，相送楚山头。探手抱腰看，江水断不流。
莫愁乐·其一
作者：无名氏
朝代：隋
体裁：古风

莫愁在何处，莫愁石城西。艇子打两桨，催送莫愁来。
莫愁乐·其二
作者：无名氏
朝代：隋

闻欢下扬州，相送楚山头。探手抱腰看，江水断不流。
蜀中为于仲文语
作者：无名氏
朝代：隋
体裁：句

明断无双有于公，不避强御有次武。
襄阳乐
作者：无名氏
朝代：隋

朝发襄阳城，暮至大堤宿。大堤诸女儿，花艳惊郎目。上水郎担篙，下水摇双橹。四角龙子幡，环环江当柱。江陵三千三，西塞陌中央。但问相随否，何计道里长。人言襄阳乐，乐作非侬处。乘星冒风流，还侬扬州去。烂漫女萝草，结曲绕长松。三春虽同色，岁寒非处侬。扬州蒲锻环，百钱两三丛。不能买将还，空手揽抱侬。女萝自微薄，寄托长松表。何惜负霜死，贵得相缠绕。恶见多情欢，罢侬不相语。莫作乌集林，忽如提侬去。
襄阳乐·其一
作者：无名氏
朝代：隋
体裁：古风

朝发襄阳城，暮至大堤宿。大堤诸女儿，花艳惊郎目。
襄阳乐·其七
作者：无名氏
朝代：隋

女萝自微薄，寄托长松表。何惜负霜死，贵得相缠绕。
襄阳乐·其三
作者：无名氏
朝代：隋

江陵三千三，西塞陌中央。但问相随否，何计道里长。
襄阳乐·其二
作者：无名氏
朝代：隋

上水郎担篙，下水摇双橹。四角龙子幡，环环江当柱。
襄阳乐·其五
作者：无名氏
朝代：隋

烂漫女萝草，结曲绕长松。三春虽同色，岁寒非处侬。
襄阳乐·其八
作者：无名氏
朝代：隋

恶见多情欢，罢侬不相语。莫作乌集林，忽如提侬去。
襄阳乐·其六
作者：无名氏
朝代：隋

扬州蒲锻环，百钱两三丛。不能买将还，空手揽抱侬。
襄阳乐·其四
作者：无名氏
朝代：隋

人言襄阳乐，乐作非侬处。乘星冒风流，还侬扬州去。
西乌夜飞
作者：无名氏
朝代：隋

日从东方出，团团鸡子黄。夫妇恩情重，怜欢故在傍。暂请半日给，徙倚娘店前。目作宴瑱饱，腹作宛恼饥。我昨忆欢时，揽刀持自刺。自刺分应死，刀作杂楼僻。阳春二三月，诸花尽芳盛。持底唤欢来，花笑莺歌咏。感郎崎岖情，不复自顾虑。臂绳双入结，遂成同心去。
西乌夜飞·其一
作者：无名氏
朝代：隋
体裁：古风

日从东方出，团团鸡子黄。夫妇恩情重，怜欢故在傍。
西乌夜飞·其三
作者：无名氏
朝代：隋

我昨忆欢时，揽刀持自刺。自刺分应死，刀作杂楼僻。
西乌夜飞·其二
作者：无名氏
朝代：隋

暂请半日给，徙倚娘店前。目作宴瑱饱，腹作宛恼饥。
西乌夜飞·其五
作者：无名氏
朝代：隋

感郎崎岖情，不复自顾虑。臂绳双入结，遂成同心去。
西乌夜飞·其四
作者：无名氏
朝代：隋

阳春二三月，诸花尽芳盛。持底唤欢来，花笑莺歌咏。
西平乐
作者：无名氏
朝代：隋
体裁：古风

我情与欢情，二情感苍天。形虽胡越隔，神交中夜间。
西魏时童谣
作者：无名氏
朝代：隋
体裁：句

獾獾头团圞。河中狗子破尔苑。
诘汾力微谚
作者：无名氏
朝代：隋
体裁：句

诘汾皇帝无妇家。力微皇帝无舅家。
诸生为吕思礼语
作者：无名氏
朝代：隋
体裁：句

讲书论易。其锋难敌。
读曲歌
作者：无名氏
朝代：隋
体裁：句

死罪刘领军，误杀刘第四。
读曲歌八十九首
作者：无名氏
朝代：隋

花钗芙蓉髻，双鬓如浮云。春风不知著，好来动罗裙。念子情难有。已恶动罗裙。斩侬入怀不。红蓝与芙蓉，我色与欢敌。莫案石榴花，历乱听侬摘。千叶红芙蓉，照灼绿水边。馀花任郎摘，慎莫罢侬连。思欢久。不爱独枝莲。只惜同心藕。打坏木栖床，谁能坐相思。三更书石阙，忆子夜啼碑。奈何不可言。朝看莫牛迹。知是宿蹄痕。娑拖何处归，道逢播掿郎。口朱脱去尽，花钗复低昂。所欢子。莲从胸上度。刺忆庭欲死。揽裳踱。跣把丝织履。故交白足露。上知所。所欢不见怜。憎状从前度。思难忍。络罂语犹壶。倒写侬顿尽。上树摘桐花，何悟枝枯燥。迢迢空中落，遂为梧子道。桐花特可怜。愿天无霜雪。梧子解千年。柳树得春风，一低复一昂。谁能空相忆，独眠度三阳。折杨柳。百鸟园林啼。道欢不离口。縠衫两袖裂，花钗鬓边低。何处分别归，西上古馀啼。所欢子。不与他人别。啼是忆郎耳。披被树明灯，独思谁能忍。欲知长寒夜，兰灯倾壶尽。坐起叹汝好。愿他甘丛香。倾筐入怀抱。逋发不可料。憔悴为谁睹。欲知相忆时。但看裙带缓几许。忆欢不能食。徘徊三路间。因风觅消息。朝日光景开，从君良燕游。愿如卜者策，长与千岁龟。所欢子。问春花可怜。括插袮裆里。芳萱初生时，知是无忧草。双眉画未成，那能就郎抱。百花鲜。谁能怀春日。独入罗帐眠。闻欢得新侬。四支懊如垂。鸟散放行路。井中百翅不能飞。怜欢敢唤名，念欢不呼字。连唤欢复欢，两誓不相弃。奈何许。石阙生口中。衔碑不得语。白门前。乌帽白帽来。白帽郎是侬。良不知乌帽郎是谁。初阳正二月，草木郁青青。蹑履步前园，时物感人情。青幡起御路，绿柳荫驰道。欢赠玉树筝，侬送千金宝。桃花落已尽，秋思犹未央。春风难期信，托情明月光。计约黄昏后，人断犹未来。闻欢开方局，已复将谁期。自从别郎后，卧宿头不举。飞龙落药店，骨出只为汝。日光没已尽，宿鸟纵横飞。徙倚望行云，躞蹀待郎归。百度不一回，千书信不归。春风吹杨柳，华艳空徘徊。音信阔弦朔，方悟千里遥。朝霜语白日，知我为欢消。合冥过藩来，向晓开门去。欢取身上好，不为侬作虑。五鼓起开门，正见欢子度。何处宿行还，衣被有霜露。本自无此意，谁交郎举前。视侬转迈迈，不复来时言。自我别欢后，叹音不绝响。茱萸持捻泥，龛有杀子像。家贫近店肆，出入引长事。郎君不浮华，谁能呈实意。念日行不遇，道逢播掿郎。查灭衣服坏，白肉亦黯疮。歔欷暗中啼，斜日照帐里。无油何所苦，但使天明尔。黄丝咡素琴，泛弹弦不断。百弄任郎作，唯莫广陵散。思欢不得来，抱被空中语。月没星不亮，持底明侬绪。诈我不出门，冥就他侬宿。鹿转方相头，丁倒欺人目。欢但且还去，遗信相参伺。契儿向高店，须臾侬自来。欲行一过心，谁我道相怜。摘菊持饮酒，浮华著口边。语我不游行，常常走巷路。败桥语方相，欺侬那得度。阔面行负情，诈我言端的。画背作天图，子将负星历。君行负怜事，那得厚相于。麻纸语三葛，我薄汝粗疏。黄天不灭解，甲夜曙星出。漏刻无心肠，复令五更毕。打杀长鸣鸡。弹去乌臼鸟。愿得连冥不复曙。一年都一晓。空中人。住在高樯深閤里。书信了不通。故使风往尔。侬心常慊慊，欢行由豫情。雾露隐芙蓉，见莲讵分明。非欢独慊慊，侬意亦驱驱。双灯俱时尽，奈许两无由。谁交强缠绵，常持罢作虑。作生隐藕叶，莲侬在何处。相怜两乐事，黄作无趣怒。合散无黄连，此事复何苦。谁交强缠绵，常持罢作意。走马织悬帘，薄情奈当驶。执手与欢别，合会在何时。明灯照空局，悠然未有期。百忆却欲噫，两眼常不燥。蕃师五鼓行，离侬何太早。含笑来向侬，一抱不能置。领后千里带，那顿谁多媚。欢相怜。今去何时来。裲裆别去年。不忍见分题。欢相怜。题心共饮血。流头入黄泉。分作两死计。娇笑来向侬，一抱不能已。湖燥芙蓉萎，莲汝藕欲死。欢心不相怜，慊苦竟何已。芙蓉腹里萎，莲汝从心起。下帷掩灯烛，明月照帐中。无油何所苦，但使天明侬。执手与欢别，欲去情不忍。馀光照已藩，坐见离日尽。种莲长江边，藕生黄蘖浦。必得莲子时，流离经辛苦。人传我不虚，实情明把纳。芙蓉万层生，莲子信重沓。闻乖事难怀，况复临别离。伏龟语石板，方作千岁碑。钤荡与时竞，不得寻倾虑。春风扇芳条，常念花落去。坐倚无精魂，使我生百虑。方局十七道，期会是何处。暂出白门前，杨柳可藏乌。郎作沈水香，侬作博山炉。十期九不果，常抱怀恨生。然灯不下炷，有油那得明。自从近日来，了不相寻博。竹帘裲裆题，知子心情薄。下帷灯火尽，朗月照怀里。无油何所苦，但今天明尔。近日莲违期，不复寻博子。六筹翻双鱼，都成罢去已。一夕就郎宿，通夜语不息。黄蘖万里路，道苦真无极。登店卖三葛，郎来买丈馀。合匹与郎去，谁解断粗疏。侬亦粗经风。罢顿葛帐里。败许尘疏中。紫草生湖边，误落芙蓉里。色分都未获，空中染莲子。闺閤断信使，的的两相忆。譬如水上影，分明不可得。逍遥待晓分，转侧听更鼓。明月不应停，特为相思苦。罢去四五年，相见论故情。杀荷不断藕，莲心已复生。辛苦一朝欢，须臾情易厌。行膝点芙蓉，深莲非骨念。慊苦忆侬欢，书作后非是。五果林中度，见花多忆子。
读曲歌八十九首·其一
作者：无名氏
朝代：隋
体裁：古风

花钗芙蓉髻，双鬓如浮云。春风不知著，好来动罗裙。
读曲歌八十九首·其七
作者：无名氏
朝代：隋

奈何不可言。朝看莫牛迹。知是宿蹄痕。
读曲歌八十九首·其七十
作者：无名氏
朝代：隋

执手与欢别，欲去情不忍。馀光照已藩，坐见离日尽。
读曲歌八十九首·其七十一
作者：无名氏
朝代：隋

种莲长江边，藕生黄蘖浦。必得莲子时，流离经辛苦。
读曲歌八十九首·其七十七
作者：无名氏
朝代：隋

十期九不果，常抱怀恨生。然灯不下炷，有油那得明。
读曲歌八十九首·其七十三
作者：无名氏
朝代：隋

闻乖事难怀，况复临别离。伏龟语石板，方作千岁碑。
读曲歌八十九首·其七十九
作者：无名氏
朝代：隋

下帷灯火尽，朗月照怀里。无油何所苦，但今天明尔。
读曲歌八十九首·其七十二
作者：无名氏
朝代：隋

人传我不虚，实情明把纳。芙蓉万层生，莲子信重沓。
读曲歌八十九首·其七十五
作者：无名氏
朝代：隋

坐倚无精魂，使我生百虑。方局十七道，期会是何处。
读曲歌八十九首·其七十八
作者：无名氏
朝代：隋

自从近日来，了不相寻博。竹帘裲裆题，知子心情薄。
读曲歌八十九首·其七十六
作者：无名氏
朝代：隋
体裁：古风

暂出白门前，杨柳可藏乌。郎作沈水香，侬作博山炉。
读曲歌八十九首·其七十四
作者：无名氏
朝代：隋

钤荡与时竞，不得寻倾虑。春风扇芳条，常念花落去。
读曲歌八十九首·其三
作者：无名氏
朝代：隋

红蓝与芙蓉，我色与欢敌。莫案石榴花，历乱听侬摘。
读曲歌八十九首·其三十
作者：无名氏
朝代：隋

白门前。乌帽白帽来。白帽郎是侬。良不知乌帽郎是谁。
读曲歌八十九首·其三十一
作者：无名氏
朝代：隋

初阳正二月，草木郁青青。蹑履步前园，时物感人情。
读曲歌八十九首·其三十七
作者：无名氏
朝代：隋

百度不一回，千书信不归。春风吹杨柳，华艳空徘徊。
读曲歌八十九首·其三十三
作者：无名氏
朝代：隋

桃花落已尽，秋思犹未央。春风难期信，托情明月光。
读曲歌八十九首·其三十九
作者：无名氏
朝代：隋

合冥过藩来，向晓开门去。欢取身上好，不为侬作虑。
读曲歌八十九首·其三十二
作者：无名氏
朝代：隋

青幡起御路，绿柳荫驰道。欢赠玉树筝，侬送千金宝。
读曲歌八十九首·其三十五
作者：无名氏
朝代：隋

自从别郎后，卧宿头不举。飞龙落药店，骨出只为汝。
读曲歌八十九首·其三十八
作者：无名氏
朝代：隋

音信阔弦朔，方悟千里遥。朝霜语白日，知我为欢消。
读曲歌八十九首·其三十六
作者：无名氏
朝代：隋

日光没已尽，宿鸟纵横飞。徙倚望行云，躞蹀待郎归。
读曲歌八十九首·其三十四
作者：无名氏
朝代：隋

计约黄昏后，人断犹未来。闻欢开方局，已复将谁期。
读曲歌八十九首·其九
作者：无名氏
朝代：隋

所欢子。莲从胸上度。刺忆庭欲死。
读曲歌八十九首·其二
作者：无名氏
朝代：隋

念子情难有。已恶动罗裙。斩侬入怀不。
读曲歌八十九首·其二十
作者：无名氏
朝代：隋

坐起叹汝好。愿他甘丛香。倾筐入怀抱。
读曲歌八十九首·其二十一
作者：无名氏
朝代：隋

逋发不可料。憔悴为谁睹。欲知相忆时。但看裙带缓几许。
读曲歌八十九首·其二十七
作者：无名氏
朝代：隋

闻欢得新侬。四支懊如垂。鸟散放行路。井中百翅不能飞。
读曲歌八十九首·其二十三
作者：无名氏
朝代：隋

朝日光景开，从君良燕游。愿如卜者策，长与千岁龟。
读曲歌八十九首·其二十九
作者：无名氏
朝代：隋

奈何许。石阙生口中。衔碑不得语。
读曲歌八十九首·其二十二
作者：无名氏
朝代：隋

忆欢不能食。徘徊三路间。因风觅消息。
读曲歌八十九首·其二十五
作者：无名氏
朝代：隋

芳萱初生时，知是无忧草。双眉画未成，那能就郎抱。
读曲歌八十九首·其二十八
作者：无名氏
朝代：隋

怜欢敢唤名，念欢不呼字。连唤欢复欢，两誓不相弃。
读曲歌八十九首·其二十六
作者：无名氏
朝代：隋

百花鲜。谁能怀春日。独入罗帐眠。
读曲歌八十九首·其二十四
作者：无名氏
朝代：隋

所欢子。问春花可怜。括插袮裆里。
读曲歌八十九首·其五
作者：无名氏
朝代：隋

思欢久。不爱独枝莲。只惜同心藕。
读曲歌八十九首·其五十
作者：无名氏
朝代：隋

欲行一过心，谁我道相怜。摘菊持饮酒，浮华著口边。
读曲歌八十九首·其五十一
作者：无名氏
朝代：隋

语我不游行，常常走巷路。败桥语方相，欺侬那得度。
读曲歌八十九首·其五十七
作者：无名氏
朝代：隋

侬心常慊慊，欢行由豫情。雾露隐芙蓉，见莲讵分明。
读曲歌八十九首·其五十三
作者：无名氏
朝代：隋

君行负怜事，那得厚相于。麻纸语三葛，我薄汝粗疏。
读曲歌八十九首·其五十九
作者：无名氏
朝代：隋

谁交强缠绵，常持罢作虑。作生隐藕叶，莲侬在何处。
读曲歌八十九首·其五十二
作者：无名氏
朝代：隋

阔面行负情，诈我言端的。画背作天图，子将负星历。
读曲歌八十九首·其五十五
作者：无名氏
朝代：隋

打杀长鸣鸡。弹去乌臼鸟。愿得连冥不复曙。一年都一晓。
读曲歌八十九首·其五十八
作者：无名氏
朝代：隋

非欢独慊慊，侬意亦驱驱。双灯俱时尽，奈许两无由。
读曲歌八十九首·其五十六
作者：无名氏
朝代：隋

空中人。住在高樯深閤里。书信了不通。故使风往尔。
读曲歌八十九首·其五十四
作者：无名氏
朝代：隋

黄天不灭解，甲夜曙星出。漏刻无心肠，复令五更毕。
读曲歌八十九首·其八
作者：无名氏
朝代：隋

娑拖何处归，道逢播掿郎。口朱脱去尽，花钗复低昂。
读曲歌八十九首·其八十
作者：无名氏
朝代：隋

近日莲违期，不复寻博子。六筹翻双鱼，都成罢去已。
读曲歌八十九首·其八十一
作者：无名氏
朝代：隋

一夕就郎宿，通夜语不息。黄蘖万里路，道苦真无极。
读曲歌八十九首·其八十七
作者：无名氏
朝代：隋

罢去四五年，相见论故情。杀荷不断藕，莲心已复生。
读曲歌八十九首·其八十三
作者：无名氏
朝代：隋

侬亦粗经风。罢顿葛帐里。败许尘疏中。
读曲歌八十九首·其八十九
作者：无名氏
朝代：隋

慊苦忆侬欢，书作后非是。五果林中度，见花多忆子。
读曲歌八十九首·其八十二
作者：无名氏
朝代：隋

登店卖三葛，郎来买丈馀。合匹与郎去，谁解断粗疏。
读曲歌八十九首·其八十五
作者：无名氏
朝代：隋

闺閤断信使，的的两相忆。譬如水上影，分明不可得。
读曲歌八十九首·其八十八
作者：无名氏
朝代：隋

辛苦一朝欢，须臾情易厌。行膝点芙蓉，深莲非骨念。
读曲歌八十九首·其八十六
作者：无名氏
朝代：隋

逍遥待晓分，转侧听更鼓。明月不应停，特为相思苦。
读曲歌八十九首·其八十四
作者：无名氏
朝代：隋

紫草生湖边，误落芙蓉里。色分都未获，空中染莲子。
读曲歌八十九首·其六
作者：无名氏
朝代：隋

打坏木栖床，谁能坐相思。三更书石阙，忆子夜啼碑。
读曲歌八十九首·其六十
作者：无名氏
朝代：隋

相怜两乐事，黄作无趣怒。合散无黄连，此事复何苦。
读曲歌八十九首·其六十一
作者：无名氏
朝代：隋

谁交强缠绵，常持罢作意。走马织悬帘，薄情奈当驶。
读曲歌八十九首·其六十七
作者：无名氏
朝代：隋

娇笑来向侬，一抱不能已。湖燥芙蓉萎，莲汝藕欲死。
读曲歌八十九首·其六十三
作者：无名氏
朝代：隋

百忆却欲噫，两眼常不燥。蕃师五鼓行，离侬何太早。
读曲歌八十九首·其六十九
作者：无名氏
朝代：隋

下帷掩灯烛，明月照帐中。无油何所苦，但使天明侬。
读曲歌八十九首·其六十二
作者：无名氏
朝代：隋

执手与欢别，合会在何时。明灯照空局，悠然未有期。
读曲歌八十九首·其六十五
作者：无名氏
朝代：隋

欢相怜。今去何时来。裲裆别去年。不忍见分题。
读曲歌八十九首·其六十八
作者：无名氏
朝代：隋

欢心不相怜，慊苦竟何已。芙蓉腹里萎，莲汝从心起。
读曲歌八十九首·其六十六
作者：无名氏
朝代：隋

欢相怜。题心共饮血。流头入黄泉。分作两死计。
读曲歌八十九首·其六十四
作者：无名氏
朝代：隋

含笑来向侬，一抱不能置。领后千里带，那顿谁多媚。
读曲歌八十九首·其十
作者：无名氏
朝代：隋

揽裳踱。跣把丝织履。故交白足露。
读曲歌八十九首·其十一
作者：无名氏
朝代：隋

上知所。所欢不见怜。憎状从前度。
读曲歌八十九首·其十七
作者：无名氏
朝代：隋

縠衫两袖裂，花钗鬓边低。何处分别归，西上古馀啼。
读曲歌八十九首·其十三
作者：无名氏
朝代：隋

上树摘桐花，何悟枝枯燥。迢迢空中落，遂为梧子道。
读曲歌八十九首·其十九
作者：无名氏
朝代：隋

披被树明灯，独思谁能忍。欲知长寒夜，兰灯倾壶尽。
读曲歌八十九首·其十二
作者：无名氏
朝代：隋

思难忍。络罂语犹壶。倒写侬顿尽。
读曲歌八十九首·其十五
作者：无名氏
朝代：隋

柳树得春风，一低复一昂。谁能空相忆，独眠度三阳。
读曲歌八十九首·其十八
作者：无名氏
朝代：隋

所欢子。不与他人别。啼是忆郎耳。
读曲歌八十九首·其十六
作者：无名氏
朝代：隋

折杨柳。百鸟园林啼。道欢不离口。
读曲歌八十九首·其十四
作者：无名氏
朝代：隋

桐花特可怜。愿天无霜雪。梧子解千年。
读曲歌八十九首·其四
作者：无名氏
朝代：隋

千叶红芙蓉，照灼绿水边。馀花任郎摘，慎莫罢侬连。
读曲歌八十九首·其四十
作者：无名氏
朝代：隋

五鼓起开门，正见欢子度。何处宿行还，衣被有霜露。
读曲歌八十九首·其四十一
作者：无名氏
朝代：隋

本自无此意，谁交郎举前。视侬转迈迈，不复来时言。
读曲歌八十九首·其四十七
作者：无名氏
朝代：隋

思欢不得来，抱被空中语。月没星不亮，持底明侬绪。
读曲歌八十九首·其四十三
作者：无名氏
朝代：隋

家贫近店肆，出入引长事。郎君不浮华，谁能呈实意。
读曲歌八十九首·其四十九
作者：无名氏
朝代：隋

欢但且还去，遗信相参伺。契儿向高店，须臾侬自来。
读曲歌八十九首·其四十二
作者：无名氏
朝代：隋

自我别欢后，叹音不绝响。茱萸持捻泥，龛有杀子像。
读曲歌八十九首·其四十五
作者：无名氏
朝代：隋

歔欷暗中啼，斜日照帐里。无油何所苦，但使天明尔。
读曲歌八十九首·其四十八
作者：无名氏
朝代：隋

诈我不出门，冥就他侬宿。鹿转方相头，丁倒欺人目。
读曲歌八十九首·其四十六
作者：无名氏
朝代：隋

黄丝咡素琴，泛弹弦不断。百弄任郎作，唯莫广陵散。
读曲歌八十九首·其四十四
作者：无名氏
朝代：隋

念日行不遇，道逢播掿郎。查灭衣服坏，白肉亦黯疮。
谚语后人引梁世谚论史职
作者：无名氏
朝代：隋
体裁：句

上车不落则著作，体中保如则秘书。
谭公府中为裴镜民语
作者：无名氏
朝代：隋

令德日新裴镜民。
贼为杨津语
作者：无名氏
朝代：隋
体裁：句

不畏利槊坚城。惟畏杨公铁星。
贾思协引河西语
作者：无名氏
朝代：隋
体裁：句

贷我东墙。偿我田粱。
贾思协引谚论养牛马
作者：无名氏
朝代：隋
体裁：句

羸牛劣马。寒食下。
贾思协引谚论力耕
作者：无名氏
朝代：隋
体裁：句

智如禹汤，不如常耕。
贾思协引谚论种谷树木
作者：无名氏
朝代：隋
体裁：四言诗

一年之计，莫如种谷。十年之计，莫如树木。
贾思协引谚论锄地
作者：无名氏
朝代：隋
体裁：句

锄头三寸泽。
赤帝歌
作者：无名氏
朝代：隋

太景开玉枢，洞堂启金除。骞林荫瑶砌，丹鸾踏琼株。宝房名曲丽，明珰神所居。飞游豁云道，引目盻真都。天日永不息，重烟锁青庐。太上敕印开，帕几罗简书。裨风树玄化，殷辛谅有馀。
赵郡为李曾谣
作者：无名氏
朝代：隋
体裁：句

诈作赵郡鹿。犹胜常山粟。
送别诗
作者：无名氏
朝代：隋

杨柳青青著地垂，杨花漫漫搅天飞。柳条折尽花飞尽，借问行人归不归。
邢峦引俗谚
作者：无名氏
朝代：隋
体裁：句

耕则问田奴，绢则问织婢。
邯郸郭公歌
作者：无名氏
朝代：隋
体裁：古风

邯郸郭公九十九。技两渐尽入滕口。大儿缘高冈。雉子东南走。不信吾言时。当看岁在酉。
邺下为李氏兄弟语
作者：无名氏
朝代：隋
体裁：句

学则浑绘纬，口则绘纬浑。
邺下为陆仲让语
作者：无名氏
朝代：隋
体裁：句

讲义两行得中郎。
郦道元引俗谚论清泉河
作者：无名氏
朝代：隋

高梁无上源，清泉无下尾。
郦道元引古语论南北岈
作者：无名氏
朝代：隋
体裁：句

南岈北岈。万有馀家。
郦道元引橘洲谚
作者：无名氏
朝代：隋
体裁：句

昭潭无底橘洲浮。
郦道元引涝滩净滩谚
作者：无名氏
朝代：隋
体裁：句

冬涝夏净。断官使命。
郦道元引语
作者：无名氏
朝代：隋
体裁：句

绵洛为没沃。
郭长生吹笛歌
作者：无名氏
朝代：隋
体裁：古风

闲夜寂已清，长笛亮且鸣。若欲知我者，姓郭名长生。
都下为禅师语
作者：无名氏
朝代：隋
体裁：句

斗场禅师窟，安东谈议林。
都下民语
作者：无名氏
朝代：隋
体裁：句

欲求贵职依刀敕。须得富豪事御力。
鄱阳民为陆襄歌二首·其一
作者：无名氏
朝代：隋
体裁：句

鲜于平后善恶分。民无枉赖陆君。
鄱阳民为陆襄歌二首·其二
作者：无名氏
朝代：隋

陆君政，无怨家。斗既罢，仇共车。
释慧通引谚
作者：无名氏
朝代：隋
体裁：四言诗

指南为北，自谓不惑。指西为东，自谓不蒙。
金章太守章
作者：无名氏
朝代：隋

大魔乘空发，万精骇神庭。托化谣歌章，随变入无名。嚣气何纷纷，秽道当涂生。云中舍朱宫，北帝踊神兵。鼓洋自知道，玄运来相征。上景御飞辔，迅驾检云营。促校北帝录，收执群魔名。豁落张天罗，放威掷流铃。金真辅空洞，玉光焕八冥。金玄守上宫，神虎戮天精。剪灭万妖气，亿亿悉齐平。上承九天信，啸命靡不倾。招真究三洞，慧诵朗自清。八道望玄■，七转纬天经。混合第一真，拔度七祖程。消灭五苦根，反魂更受荣。金光曜寂室，神仙自然生。香华散玉宇，烟气彻玉京。帝遣徘徊辇，三元降绿軿。迅驾腾九玄，朝我玉皇庭。
钜鹿公主歌辞
作者：无名氏
朝代：隋

官家出游雷大鼓。细乘犊车开后户。车前女子年十五。手弹琵琶玉节舞。钜鹿公主殷照女。皇帝陛下万几主。
钜鹿公主歌辞·其一
作者：无名氏
朝代：隋
体裁：乐府曲辞

官家出游雷大鼓。细乘犊车开后户。
钜鹿公主歌辞·其三
作者：无名氏
朝代：隋

钜鹿公主殷照女。皇帝陛下万几主。
钜鹿公主歌辞·其二
作者：无名氏
朝代：隋

车前女子年十五。手弹琵琶玉节舞。
长安为崔弘度屈突盖语
作者：无名氏
朝代：隋

宁饮三升醋，不见崔弘度。宁炙三斗艾，不逢屈突盖。
长松标
作者：无名氏
朝代：隋
体裁：古风

落落千丈松，昼夜对长风。岁暮霜雪时，寒苦与谁双。
长白山歌
作者：无名氏
朝代：隋

长白山头百战场，十十五五把长枪。不畏官军十万众，只怕荣公第六郎。
阚骃引语
作者：无名氏
朝代：隋
体裁：古风

沛国龙穴至山乘。诈托旅使若奔丧。道遇寇抄失资粮。
阿那环
作者：无名氏
朝代：隋
体裁：古风

闻有匈奴主，杂骑起尘埃。列观长平坂，驱马渭桥来。
陇头歌辞
作者：无名氏
朝代：隋

陇头流水，流离山下。念吾一身，飘然旷野。朝发欣城，暮宿陇头。寒不能语，舌卷入喉。陇头流水，鸣声幽咽。遥望秦川，心肠断绝。
陇头歌辞·其一
作者：无名氏
朝代：隋
体裁：四言诗

陇头流水，流离山下。念吾一身，飘然旷野。
陇头歌辞·其三
作者：无名氏
朝代：隋

陇头流水，鸣声幽咽。遥望秦川，心肠断绝。
陇头歌辞·其二
作者：无名氏
朝代：隋

朝发欣城，暮宿陇头。寒不能语，舌卷入喉。
陇头流水歌
作者：无名氏
朝代：隋

陇头流水，流离西下。念吾一身，飘然旷野。西上陇阪，羊肠九回。山高谷深，不觉脚酸。手攀弱枝。足逾弱泥。
陇头流水歌·其一
作者：无名氏
朝代：隋
体裁：四言诗

陇头流水，流离西下。念吾一身，飘然旷野。
陇头流水歌·其三
作者：无名氏
朝代：隋

手攀弱枝。足逾弱泥。
陇头流水歌·其二
作者：无名氏
朝代：隋

西上陇阪，羊肠九回。山高谷深，不觉脚酸。
陈人为齐云观歌
作者：无名氏
朝代：隋
体裁：句

齐云观。寇来无际畔。
陈初童谣
作者：无名氏
朝代：隋
体裁：古风

御路种竹筱，萧萧已复起。合盘贮蓬块，无复扬尘已。
陈初童谣
作者：无名氏
朝代：隋
体裁：古风

日西夜乌飞。拔剑倚梁柱。归去来。归山下。
陈初童谣
作者：无名氏
朝代：隋
体裁：古风

黄斑青骢马，发自寿阳涘。来时冬气末，去日春风始。
陈太庙舞辞七首 其一 凯容舞
作者：无名氏
朝代：隋
体裁：四言诗

于赫皇祖，宫墙高嶷。迈彼厥初，成兹峻机。缦乐简简，閟寝翼翼。祼飨若存，惟灵靡测。
陈太庙舞辞七首 其七 武德舞
作者：无名氏
朝代：隋
体裁：四言诗

烝哉圣祖，抚运升离。道周经纬，功格玄只。方轩迈扈，比舜陵妫。缉熙是咏，钦明在斯。云雷遘屯，图南共举。大定扬越，震威衡楚。四奥宅心，九畴还叙。景星出翼，非云入吕。德畅容辞，庆昭羽缀。于穆清庙，载扬徽烈。嘉玉既陈，丰盛斯洁。是将是享，鸿猷无绝。
陈太庙舞辞七首 其三 凯容舞
作者：无名氏
朝代：隋
体裁：四言诗

选辰崇飨，饰礼严敬。靡爱牲牢，兼馨粢盛。明明烈祖，龙光远映。肇我王风，形斯舞咏。
陈太庙舞辞七首 其二 凯容舞
作者：无名氏
朝代：隋
体裁：四言诗

昭哉上德，浚彼洪源。道光前训，庆流后昆。神猷绵邈，清庙斯存。以享以祀，惟祖惟尊。
陈太庙舞辞七首 其五 凯容舞
作者：无名氏
朝代：隋
体裁：四言诗

肇迹缔基，义标鸿篆。恭惟载德，琼源方阐。享荐三清，筵陈四琏。增我堂构，式敷帝典。
陈太庙舞辞七首 其六 景德凯容舞
作者：无名氏
朝代：隋
体裁：四言诗

皇祖执德，长发其祥。显仁藏用，怀道韬光。宁斯閟寝，合此萧芗。永昭贻厥，还符剪商。
陈太庙舞辞七首 其四 凯容舞
作者：无名氏
朝代：隋
体裁：四言诗

道遥积庆，德远昌基。永言祖武，致享从思。九章停列，八舞回墀。灵其降止，百福来绥。
陈太庙舞辞七首·凯容舞
作者：无名氏
朝代：隋

于赫皇祖，宫墙高嶷。迈彼厥初，成兹峻机。缦乐简简，閟寝翼翼。祼飨若存，惟灵靡测。昭哉上德，浚彼洪源。道光前训，庆流后昆。神猷绵邈，清庙斯存。以享以祀，惟祖惟尊。选辰崇飨，饰礼严敬。靡爱牲牢，兼馨粢盛。明明烈祖，龙光远映。肇我王风，形斯舞咏。道遥积庆，德远昌基。永言祖武，致享从思。九章停列，八舞回墀。灵其降止，百福来绥。肇迹缔基，义标鸿篆。恭惟载德，琼源方阐。享荐三清，筵陈四琏。增我堂构，式敷帝典。皇祖执德，长发其祥。显仁藏用，怀道韬光。宁斯閟寝，合此萧芗。永昭贻厥，还符剪商。烝哉圣祖，抚运升离。道周经纬，功格玄只。方轩迈扈，比舜陵妫。缉熙是咏，钦明在斯。云雷遘屯，图南共举。大定扬越，震威衡楚。四奥宅心，九畴还叙。景星出翼，非云入吕。德畅容辞，庆昭羽缀。于穆清庙，载扬徽烈。嘉玉既陈，丰盛斯洁。是将是享，鸿猷无绝。
陈宣帝时谣
作者：无名氏
朝代：隋
体裁：句

大货六铢钱，叉腰哭天子。
陈留章武歌
作者：无名氏
朝代：隋
体裁：诗

陈留章武，伤腰折股。贪人败类，秽我明主。
陌上桑
作者：无名氏
朝代：隋

日出秦楼明，条垂露尚盈。蚕饥心自急，开奁妆不成。
陵欣歌
作者：无名氏
朝代：隋
体裁：古风

生时世上人，死作狱中鬼。不得还坟墓，灰没有馀罪。